hotchpotch/miracl-hf-unified huggingface dataset:
ʻOkina
โอกีนา () เป็นอักษรพยัญชนะตัวหนึ่งในชุดตัวเขียนละติน ใช้เขียนแทนเสียงกักที่เส้นเสียงที่ปรากฏในภาษากลุ่มโพลินีเซียหลายภาษา ซึ่งมีการเรียกชื่อโอกีนาแตกต่างกันออกไป
โอกีนามีลักษณะคล้ายคลึงกับเครื่องหมายอัญประกาศเดี่ยวทางด้านซ้าย (ซึ่งมีลักษณะเครื่องหมายคล้ายเลข 6 อยู่เหนือเส้น)
สำหรับเอตาในภาษาตาฮีตีจะมีรูปร่างที่แตกต่างออกไป เหมือนโอกีนาที่หัน 90 องศาหรือหันขึ้นตามเข็มนาฬิกามากกว่า
โอกีนาเป็นหนึ่งในชุดตัวอักษรฮาวาย เป็นอักษรที่ไม่มีตัวใหญ่เล็ก ซึ่งต่างจากอักษรตัวอื่น ๆ ที่รับมาจากตัวอักษรละตินพื้นฐาน) สำหรับคำที่ขึ้นต้นด้วยโอกีนา กฎการขึ้นต้นด้วยอักษรตัวใหญ่จะมีผลต่ออักษรตัวถัดไปแทน เช่น ในตำแหน่งต้นประโยค คำว่า "Okina" จะต้องขึ้นต้นด้วยตัว O ใหญ่เสมอ
คณะกรรมการสหรัฐอเมริกาว่าด้วยชื่อทางภูมิศาสตร์ได้จัดทำรายชื่อสถานที่ที่มีและไม่มีโอกีนาและกาฮาโก (ขีดยาวเหนือตัวอักษร) ในระบบสารสนเทศชื่อทางภูมิศาสตร์
ปิติพงษ์ กุลดิลก
ปิติพงษ์ กุลดิลก เป็นนักฟุตบอลชาวไทย ผู้ทำหน้าที่ให้แก่สโมสรฟุตบอลสิงห์ท่าเรือในไทยพรีเมียร์ลีก รวมถึงเคยทำหน้าที่ให้แก่ฟุตบอลทีมชาติไทย
ปิติพงษ์ กุลดิลก เคยทำหน้าที่เป็นนักกีฬาฟุตบอลทีมชาติไทย รวมถึงเคยทำหน้าที่เป็นนักฟุตบอลอาชีพร่วมกับสโมสรฟุตบอลเซมบาวังเรนเจอร์ส ในการแข่งเอส.ลีก ที่ประเทศสิงคโปร์ ตลอดจนเคยทำหน้าที่เป็นนักกีฬาฟุตบอลชายหาดทีมชาติไทย ในการแข่งขันฟุตบอลชายหาดชิงแชมป์โลก 2005 ที่ประเทศบราซิล และตั้งแต่ พ.ศ. 2553 เขาได้ป่วยเป็นโรคเอสแอลอี (โรคพุ่มพวง) ในครั้งที่ทำหน้าที่ให้แก่สโมสรฟุตบอลสิงห์ท่าเรือ โดยได้พักรักษาตัวเป็นระยะเวลาประมาณครึ่งปี หลังจากนั้น เขาได้ห่างหายจากวงการฟุตบอลไปกว่า 3 ปีครึ่ง กระทั่งได้กลับมาเข้าร่วมทีมฟุตบอลชายหาดทีมชาติไทยอีกครั้งในวัย 33 ปี
ในเดือนตุลาคม พ.ศ. 2556 ได้มีการแข่งขันนัดอุ่นเครื่องระหว่างฟุตบอลชายหาดทีมชาติไทย กับทีมรวมนักเตะแอฟริกา ที่จัดขึ้น ณ สนามกีฬาหัวหมาก ซึ่งปิติพงษ์ กุลดิลก เป็นหนึ่งในผู้ทำประตูในนาทีที่ 15 และทีมชาติไทยเป็นฝ่ายชนะที่ 7-3 ประตู
ช่วงปลายปี พ.ศ. 2556 ปิติพงษ์ได้รับการเรียกตัวจากพงษ์ศักดิ์ คงแก้ว เพื่อคัดตัวนักกีฬาเข้าร่วมทีมฟุตบอลชายหาดทีมชาติไทย เข้าร่วมการแข่งรายการใหญ่ 2 ทัวร์นาเมนต์ ที่ซึ่งเขาได้รับเลือกเข้าแข่งขันรายการ 4 เส้า ที่มณฑลเจ้อเจียง ประเทศจีน รวมถึงรายการออสเตรเลียนบีชซอคเกอร์คัพ 2013 ที่รัฐนิวเซาท์เวลส์ ประเทศออสเตรเลีย โดยในวันที่ 7 ธันวาคม พงษ์ศักดิ์ คงแก้ว ได้วางแผนให้ปิติพงษ์เป็นผู้รับมือกับลูกกลางอากาศของทีมชาติจีนที่นักกีฬามีความสูงใหญ่ และเขาได้เป็นผู้มีส่วนช่วยให้ทีมชาติไทยเป็นฝ่ายชนะที่ 3-2 ประตู และวันที่ 8 ธันวาคม ปิติพงษ์ได้ทำหน้าที่เป็นผู้เล่นตัวจริงในรอบชิงชนะเลิศ โดยได้พบกับทีมเจ้าภาพออสเตรเลีย ซึ่งทีมของเขาได้ตำแหน่งรองแชมป์
และใน พ.ศ. 2557 ปิติพงษ์ได้เซ็นสัญญาร่วมทำหน้าที่กองหน้าให้แก่สโมสรฟุตบอลจังหวัดสมุทรปราการ
ผู้ชนะการแข่งขันซีเกมส์ผู้ชนะการแข่งขันไทยเอฟเอคัพ
อันดับกลอย
อันดับกลอย หรือ Dioscoreales iเป็นอันดับในพืชมีดอก ประกอบด้วยวงศ์ Dioscoreaceae ซึ่งเป็นวงศ์ของมันและกลอย ซึ่งเป็นอาหารสำคัญในหลายพื้นที่ ในระบบ APG II อันดับนี้เป็นพืชใบเลี้ยงเดี่ยว ประกอบด้วยวงส์ Burmanniaceae Dioscoreaceae และ Nartheciaceae
ไวท์คริสต์มาส
ไวท์คริสต์มาส () เป็นเพลงของเออร์วิง เบอร์ลินที่แต่งขึ้นเมื่อราวปี ค.ศ. 1940 บรรยายถึงบรรยากาศในช่วงเทศกาลคริสต์มาส ที่เต็มไปด้วยหิมะขาวโพลน ได้รับการบันทึกสถิติโลกกินเนสส์ ว่าฉบับที่ขับร้องโดยบิง ครอสบี เป็นซิงเกิลที่ขายดีที่สุดตลอดกาล ด้วยยอดจำหน่ายมากกว่า 50 ล้านชุด และเมื่อรวมกับที่ขับร้องโดยศิลปินอื่น ประเมินว่ามียอดจำหน่ายมากกว่า 100 ล้านชุด
เพลงไวท์คริสต์มาส ฉบับของบิง ครอสบี ออกอากาศครั้งแรกทางสถานีวิทยุเอ็นบีซี เมื่อเช้าวันที่ 25 ธันวาคม ค.ศ. 1941 จากนั้นได้บันทึกเสียงใหม่ในเดือนพฤษภาคม ค.ศ. 1942 เพื่อประกอบภาพยนตร์เรื่อง "Holiday Inn" และวางจำหน่ายกับบริษัทแผ่นเสียง เดคคาเรเคิดส์ ซิงเกิลขึ้นถึงอันดับหนึ่งของนิตยสารบิลบอร์ดในช่วงปลายปี 1942 และขึ้นถึงอันดับหนึ่งอีกครั้งในช่วงปลายปี 1945 และ 1946 เพลงนี้ได้รับรางวัลออสการ์ในฐานะเพลงประกอบภาพยนตร์ยอดเยี่ยม จากเรื่อง "Holiday Inn"
จากความสำเร็จของเพลงนี้ ได้มีการนำ "ฮอลิเดย์อินน์" มาดัดแปลงสร้างเป็นภาพยนตร์เพลง "ไวท์คริสต์มาส" กำกับโดยไมเคิล เคอร์ติซ เป็นภาพยนตร์ที่ประสบความสำเร็จสูงสุดประจำปี ค.ศ. 1954
พระเจ้าโมโม
สมเด็จพระเจ้าโมโม () ทรงเป็นตูอีโตงา (พระมหากษัตริย์) พระองค์ที่ 10 แห่งจักรวรรดิตูอีโตงา พระองค์มีพระชนม์ชีพอยู่ในระหว่างประมาณคริสต์ศตวรรษที่ 11 หรือ 12 พระนามของพระองค์มาจากมนุษย์กลุ่มแรกของโลกตามความเชื่อพื้นเมืองตองงาคือโกไฮ, โกเอา, โม โมโม ในรัชสมัยของพระองค์ถือได้ว่าเป็นยุคเริ่มต้นของความรุ่งเรืองของจักรวรรดิตูอีโตงา และเป็นรัชกาลแรกหลังจากรัชสมัยของพระเจ้าอะโฮเออิตูที่มีบันทึกและเรื่องเล่าเหตุการณ์ที่เกิดขึ้นในรัชสมัย
สมเด็จพระเจ้าโมโมเป็นพระราชโอรสที่ปรากฏพระนามเพียงพระองค์เดียวของสมเด็จพระเจ้าอาฟูลูงากับพระราชมารดาที่ไม่ทราบพระนาม เมื่อพระองค์ขึ้นครองราชย์สมบัติเป็นตูอีโตงาสืบต่อจากพระราชบิดานั้น พระองค์ได้ส่งราชทูตเลฮาอูลีสู่ของธิดาของโลเอา (ตูอิฮาอะเมอา) ซึ่งปกครองดินแดนอยู่ตอนกลางของเกาะโตงาตาปู อย่างไรก็ตามโลเอาได้แจ้งแก่ราชทูตว่าธิดาของตนคือนูอานั้นได้แต่งงานและมีลูกแล้ว ในขณะที่ธิดาของตนอีกคนหนึ่งก็ยังไม่บรรลุนิติภาวะ สำหรับสามีของนูอานั้นคือโงโงคิลิโตโต หัวหน้าของเผ่าฮาอะโงโงซึ่งอาศัยอยู่ที่มาลาโป อย่างไรก็ตามพระเจ้าโมโมต้องการนูอามาเป็นพระมเหสี ซึ่งท้ายที่สุดโงโงคิลิโตโตจำเป็นต้องยอม นูอาจึงกลายเป็นพระมเหสีของพระเจ้าโมโม
สำหรับพระราชโอรสและพระธิดาของพระเจ้าโมโมและพระมเหสีนูอาที่ปรากฏพระนามมี 2 พระองค์ดังนี้คือ
นอกจากนี้แล้วยังปรากฏนามบุตรคนสำคัญของนูอากับโงโงคิลิโตโตคือฟาซีอาปูเลซึ่งจะมีส่วนสำคัญในการช่วยเหลือพระเจ้าตูอิตาตูอิ
พระองค์ย้ายที่ประทับมาอยู่ที่เฮเกตา ซึ่งตั้งอยู่ใกล้กับนีอูโทอัว ในรัชสมัยของพระองค์ประชาชนจะต้องก้มศีรษะให้ต่ำกว่าตูอีโตงาเพื่อเป็นการแสดงความเคารพ นอกจากนี้ยุคนี้ยังมีการเริ่มขยายอำนาจของจักรวรรดิให้กว้างขวางมากยิ่งขึ้นด้วย ซึ่งต่อมาจะประสบความสำเร็จในรัชสมัยของพระโอรสของพระองค์
มือปราบพ่อลูกอ่อน
มือปราบพ่อลูกอ่อน เป็นละครโทรทัศน์แนวโรแมนติก-แอ็คชั่น-คอมเมดี ออกอากาศทางสถานีวิทยุโทรทัศน์ไทยทีวีสีช่อง 3 จากบทประพันธ์โดย สีชาติ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย ปกาศิต กิ่งศักดิ์ - ตระกูล อรุณสวัสดิ์ นำแสดงโดย ศรราม เทพพิทักษ์, สุนิสา เจทท์ โดย บริษัท ชลลัมพี โปรดักชั่น จำกัด ออกอากาศทุกวันศุกร์ เวลา 20.30 - 22.45 น. วันเสาร์-อาทิตย์ เวลา 20.15 - 22.30 น. เริ่มตอนแรกวันที่ 20 มกราคม พ.ศ. 2555 - 18 กุมภาพันธ์ พ.ศ. 2555
ยูร็อกมายเวิลด์
ยูร็อคมายเวิลด์ () เป็นเพลงของนักร้องชาวอเมริกัน ไมเคิล แจ็กสัน จากสตูดิโออัลบั้มที่สิบและสุดท้ายของเขา "Invincible" ในปี 2001 วางจำหน่ายเป็นซิงเกิลนำจากอัลบั้มในเดือนสิงหาคม 2001 โดย อีพิกเรเคิดส์ เนื้อเพลงที่เกี่ยวข้องกับการอยู่ในความรักและความพยายามที่จะได้รับความรักของผู้หญิงคนหนึ่ง ผลิตโดย แจ็คสัน และRodney "Darkchild" Jerkins และเขียนโดย แจ็กสัน Jerkins, Fred Jerkins III, LaShawn Daniels และ Nora Payne เป็นเพลงที่ดนตรีดิสโก้ป๊อปที่มีอิทธิพลจากเพลงของแจ๊กสันจากอัลบั้มสตูดิโอของเขาก่อนหน้าด้วย
บัตเตอร์ฟลายส์ (เพลงไมเคิล แจ็กสัน)
บัตเตอร์ฟลายส์ () เป็นเพลงของนักร้องชาวอเมริกัน ไมเคิล แจ็กสัน เขียนโดย อังเดร แฮร์ริส และมาร์ชา แอมโบรซัส และผลิตโดย ปรากฏในสตูดิโออัลบั้มที่สิบของแจ็คสัน "Invincible" (2001) เพลงนี้เป็นซิงเกิลสุดท้ายจากสตูดิโออัลบั้มของไมเคิล แจ็คสัน
ติมอร์ก่อนอาณานิคม
ติมอร์ เป็นเกาะในเอเชียตะวันออกเฉียงใต้ เป็นเกาะที่ใหญ่ที่สุดในบรรดาเกาะที่อยู่ระหว่างเกาะชวากับเกาะนิวกินี ชาวยุโรปเข้ามายึดติมอร์ไว้เป็นอาณานิคมตั้งแต่ พ.ศ. 2058 โดยดินแดนทางตะวันตกของเกาะถูกปกครองโดยเนเธอร์แลนด์ ปัจจุบันคือติมอร์ตะวันตกของอินโดนีเซีย ทางตะวันออกของเกาะถูกปกครองโดยโปรตุเกสและปัจจุบันคือประเทศติมอร์-เลสเต (ติมอร์ตะวันออก)
ประชากรที่อพยพมายังเกาะติมอร์ ส่วนใหญ่เป็นชาวออสตราเลเชีย ประชากรในปัจจุบันเชื่อว่าเป็นผู้ที่เหลือรอดจากคลื่นผู้อพยพมายังเกาะสามระลอก กลุ่มแรกเป็นกลุ่มชนที่ชื่อ เวดโด-ออสตราลอยด์ มาจากทางเหนือและตะวันตก เมื่อราว 42,000 ปีมาแล้วแม้จะไม่พบหลักฐานมากนัก แต่กลุ่มชนชุดแรกเป็นนักเดินเรือที่มีทักษะเชี่ยวชาญ และมีเทคโนโลยีมากมายที่จะเดินทางมาถึงออสเตรเลียและเกาะอื่น ๆ ต่อมาเมื่อประมาณ 2,457 ปีก่อนพุทธศักราช กลุ่มชนระลอกที่ 2 คือชาวเมลานีเซียได้เดินทางมาถึง ชนกลุ่มแรกขยับไปอยู่ตามเขตภูเขาชั้นใน กลุ่มสุดท้ายคือชาวมลายูดั้งเดิม เดินทางมาจากจีนตอนใต้และอินโดจีนตอนเหนือ พ่อค้าชาวฮากกาจัดอยู่ในกลุ่มสุดท้ายนี้เช่นกัน ชาวติมอร์มีเรื่องเล่าเกี่ยวกับบรรพบุรุษที่แล่นเรือมาถึงทางตะวันออกของเกาะ โดยมาจากดินแดนทางใต้บางเรื่องเล่าว่าบรรพบุรุษของชาวติมอร์ เดินทางมาจากคาบสมุทรมลายูหรือมีนังกาเบาบนเกาะสุมาตรา
ชาวติมอร์ในรุ่นต่อมาไม่ใช่ชาวทะเล พวกเขาเป็นคนที่อยู่กับพื้นดิน โดยไม่ติดต่อกับเกาะอื่นทางทะเล ติมอร์เป็นส่วนหนึ่งของบริเวณที่มีเกาะขนาดเล็กและมีประชากรอยู่น้อยที่อยู่ทางภาคตะวันออกของอินโดนีเซีย การติดต่อกับโลกภายนอก จะผ่านเครือข่ายการค้าของต่างชาติ เช่นอินเดียและจีนที่เดินทางมาถึงเกาะ สินค้าภายนอกที่เข้ามาถึงบริเวณนี้คือ ทอง ข้าว เงินเหรียญ โดยนำมาแลกเปลี่ยนกับเครื่องเทศ เขากวาง ขี้ผึ้ง ทาส เป็นต้น
นาการาเกรอตากามา () พงศาวดารของราชวงศ์มัชปาหิต ถือว่าติมอร์เป็นรัฐบรรณาการ แต่ตามที่ตูแม ปีรึช () ผู้จดบันทึกประวัติศาสตร์ชาวโปรตุเกส ได้เขียนไว้เมื่อพุทธศตวรรษที่ 21 เกาะที่อยู่ทางตะวันออกของเกาะชวาทั้งหมดถูกเรียกว่าติมอร์ นักชาตินิยมชาวอินโดนีเซียใช้พงศาวดารของราชวงศ์มัชปาหิตในการกล่าวอ้างว่าติมอร์ตะวันออกเป็นของอินโดนีเซีย นักสำรวจชาวยุโรปรุ่นแรกรายงานว่า เกาะมีผู้ปกครองเป็นเจ้าชายหรือหัวหน้าเผ่า ส่วนที่มีความสำคัญที่สุดคือเวฮาลีหรือราชอาณาจักรเวฮาเล ในติมอร์ตอนกลาง ซึ่งมีชาวเตตุม ชาวบูนัก และชาวเกมักอาศัยอยู่ ในพุทธศตวรรษที่ 21 เนเธอร์แลนด์และโปรตุเกสได้มาถึงเกาะติมอร์และได้แบ่งเกาะติมอร์ โดยเนเธอร์แลนด์ครอบครองภาคตะวันตกและโปรตุเกสครอบครองภาคตะวันออก ทำให้ติมอร์ตะวันออกมีประวัติศาสตร์ต่างไปจากเกาะข้างเคียง
เบิร์นนิงเลิฟ
เบิร์นนิงเลิฟ () เป็นเพลงที่แต่งโดย เดนนิส ลินเด และบันทึกไว้แต่เดิมโดยนักร้อง อาร์เธอร์ อเล็กซานเดอร์ ผู้ที่รวมไว้ในอัลบั้ม 1972 ของตนเองในชื่อของเขา
เอ็มเน็ตเอเชียนมิวสิกอะวอดส์
เอ็มเน็ตเอเชียนมิวสิกอะวอดส์ () หรือชื่อเรียกย่อว่า มามา (MAMA) เป็นงานประกาศผลรางวัลเพลงในประเทศเกาหลีใต้ จัดโดย CJ E&M Pictures ผ่านทางสถานีโทรทัศน์เอ็มเน็ต (Mnet)
งานประกาศผลรางวัลนี้จัดขึ้นเป็นครั้งแรกในปี พ.ศ. 2542 ภายใต้ชื่อ Mnet Km Music Festival (MKMF) ซึ่งถือเป็นงานประกาศรางวัลทางด้านผลงานเพลงและมิวสิกวิดีโอของเกาหลีใต้รางวัลแรกและรางวัลเดียวในยุคนั้น ภายหลังจากที่ครบรอบ 10 ปีของการมอบรางวัลในปี พ.ศ. 2551 ก็ได้เปลี่ยนชื่อเป็น "Mnet Asian Music Awards" หรือ "MAMA" เริ่มตั้งแต่ปี พ.ศ. 2552 มาจนถึงปัจจุบัน ซึ่งนอกจากจะเปลี่ยนชื่องานแล้วยังมีการเปลี่ยนคอนเซปต์ของงาน ประเภทของรางวัลที่มอบ รวมถึงวิธีการตัดสินและการโหวตให้กับศิลปินที่แฟนเพลงชื่นชอบ โดยงานประกาศผลรางวัล MAMA นั้นได้ส่งสัญญาณถ่ายทอดสดทั้งในประเทศเกาหลีใต้, จีน, ญี่ปุ่น, ฮ่องกง รวมไปถึงเอเชียตะวันออกเฉียงใต้ด้วย
ในปีพ.ศ. 2553 เป็นปีแรกที่งานประกาศรางวัล MAMA ได้จัดขึ้นนอกประเทศเกาหลีใต้ โดยได้จัดงานขึ้นที่ Venetian Resort Macao, มาเก๊า, ประเทศจีน และได้จัดงานนอกประเทศเกาหลีใต้มาเรื่อยๆจนถึงปัจจุบัน
สโลแกนของงานประกาศประกาศรางวัล MAMA ในปีพ.ศ. 2552 ใช้สโลแกนว่า "Asian Wave" ต่อมาในปีพ.ศ. 2553 จึงได้เปลี่ยนเป็น "One Asia" และในปีพ.ศ. 2554 ได้เปลี่ยนสโลแกนอีกครั้งเป็น "Music Makes One" จนถึงปัจจุบัน
การมอบรางวัลในยุคแรก (ช่วงปีพ.ศ. 2542-2548) จะมีการมอบรางวัลใหญ่หรือรางวัลแกรนด์ทั้งหมด 2 รางวัลคือ รางวัลมิวสิกวิดีโอแห่งปี (Music Video of the Year) และรางวัลมิวสิกวิดีโอยอดนิยม (Most Popular Music Video) และตั้งแต่ปีพ.ศ. 2549-ปัจจุบัน ได้เปลี่ยนรูปแบบของรางวัลใหญ่เป็นทั้งหมด 3 รางวัลคือ รางวัลอัลบั้มแห่งปี (Album of the Year), รางวัลศิลปินแห่งปี (Artist of the Year) และรางวัลเพลงแห่งปี (Song of the Year) และทุกรางวัลไม่ได้มาจากการโหวตใดๆทั้งสิ้น
การออกอากาศจะเป็นการถ่ายทอดสดในงาน มาม่า ซึ่งหลายประเทศ เช่น จีน เกาหลีใต้ และประเทศอื่นในทวีปอเมริกาและเอเชีย และการดูสำหรับทางออนไลน์ดูผ่านทางเว็ปไซด์ยูทูป
รางวัลแกรนด์
รางวัลแบ่งตามประเภทศิลปิน
รางวัลแบ่งตามประเภทการแสดง
รางวัลอื่นๆ
รางวัลพิเศษ
รางวัลที่ยกเลิกการมอบไปแล้ว
กลุ่มนิวเคลียส pulvinar
กลุ่มนิวเคลียส pulvinar (, , ) หรือเรียกสั้น ๆ ว่า pulvinar เป็นกลุ่มนิวเคลียสที่อยู่ในทาลามัส
pulvinar ปกติจัดอยู่ในกลุ่มนิวเคลียส lateral thalamic nuclei ในสัตว์ฟันแทะและสัตว์กินเนื้อ แต่เป็นคอมเพล็กซ์ต่างหากในไพรเมต เป็นคำที่ย่อมาจากคำในภาษาละตินว่า "pulvinus" ซึ่งแปลว่า เบาะ ในศาสนาของโรมโบราณ เป็นคำที่หมายถึงเก้าอี้ยาวมีเบาะสำหรับให้เทพใช้
โดยทั่ว ๆ ไป pulvinar แบ่งออกเป็น ส่วนหน้า (anterior) ส่วนล่าง (inferior) ส่วนข้าง (lateral) และส่วนใน (medial) แต่ละส่วนมีนิวเคลียสหลายกลุ่มpulvinar มีความสำคัญแตกต่างกันในสัตว์ต่าง ๆ กัน เช่น หนูแทบจะไม่มีเขตนี้เลย และแมวมีเขตนี้แต่เล็ก จึงมีการพิจารณาว่าอยู่ในกลุ่มของ lateral posterior-pulvinar complex ซึ่งเป็นกลุ่มนิวเคลียสของทาลามัสด้านข้างส่วนหลัง (lateral posterior thalamic nucleus) 
ส่วนในมนุษย์ pulvinar เป็นส่วนที่มีขนาด 40% ของทาลามัสทั้งหมด จึงเป็นกลุ่มนิวเคลียสที่ใหญ่ที่สุดในทาลามัส
รอยโรคใน pulvinar สามารถมีผลเป็นภาวะละเลยกึ่งปริภูมิ (neglect syndromes) และโรคสมาธิสั้น
ซี ซี ไรเดอร์
ซี ซี ไรเดอร์ () เป็นที่รู้จักกันในชื่อ ซี. ซี. ไรเดอร์ () หรือ ซี. ซี. ไรเดอร์ บูลส์ () หรือ อีซี บูลส์ () เป็นเพลงอเมริกัน 12 บาร์บลูส์ ที่มีชื่อเสียง ถูกบันทึกเสียงครั้งแรกโดย เกอร์ทรูด "มา" เรนนีย์ ในปี ค.ศ. 1924 และตั้งแต่นั้นมาได้รับการบันทึกโดยศิลปินอื่น ๆ อีกมากมาย
ในปี 1943 เวอร์ชันของ Wee Bea Booze กลายเป็นเพลงฮิตอันดับ 1 ในบิลบอร์ดของ "Harlem Hit Parade" เจ้าของในจังหวะและชาร์ตเพลงบลูส์ นักวิจารณ์เพลงบลูส์บางคนพิจารณานี้จะเป็นรุ่นที่ชัดเจนของเพลง
เพลงนี้ได้มีการขับร้องจาก เอลวิส เพรสลีย์ ,เจอร์รี ลี ลูวิส ,เรย์ ชาลส์ ,ชัค เบอร์รี ,เจอร์รี ลูวิส และเดอะเพลย์บอยส์ ,เดอะฮู ,ดิเอเวอร์ลีบราเธอร์ส ,ชาร์ลี ริช ,เอียน และซิลเวีย ,เจนิส จ็อปลิน ,เกรตฟูลเดด ,ลีออน โทมัส ,สนุ๊กส์ อีกลิน ,จอห์น ฟาเฮย์ ,Old Crow Medicine Show และอีกมากมาย ในปีต่อมา เพรสลีย์ ได้เปิดการแสดงของเขาอย่างสม่ำเสมอกับเพลงนี้ด้วย
ดอนต์ (เพลงเอลวิส เพรสลีย์)
ดอนต์ () เป็นเพลงที่บันทึกของ เอลวิส เพรสลีย์ ในปี 1958 เป็นเพลงฮิตติดอันดับ 1 ที่ 11 ของเพรสลีย์ในสหรัฐอเมริกา นอกจากนี้เพลง "Don't" ก็ยังเป็นอันดับที่สี่ในชาร์ต R&B เพลงนี้ถูกรวมอยู่ในชุดดนตรี "Smokey Joe's Cafe" ที่ผสมกับ "Love Me" อีกด้วย
เลิฟมีเท็นเดอร์ (เพลง)
เลิฟมีเท็นเดอร์ () เป็นเพลงที่บันทึกโดย เอลวิส เพรสลีย์ และเผยแพร่โดย เอลวิสเพรสลีย์มิวสิก ดัดแปลงมาจากเพลงของ "Aura Lea" (หรือ "Aura Lea") ซึ่งเป็นเพลงมีอารมณ์อ่อนไหวสงครามกลางเมือง1997 compact disc reissue with bonus tracks of the "Jailhouse Rock" EP เหล่านี้มี 3 เวอร์ชั่น
พาราไลซด์ (เพลงเอลวิส เพรสลีย์)
พาราดิซด์ () เป็นเพลงในปี 1956 บันทึกโดย เอลวิส เพรสลีย์ ในอัลบั้ม Elvis เพลงที่ถูกบันทึกไว้วันที่ 2 กันยายน ค.ศ. 1956 และได้รับการตอบรับอย่างดีจากนักวิจารณ์ดนตรีสมัยใหม่ เพลงนี้ที่เขียนส่วนใหญ่โดย Otis Blackwell เอลวิสได้รับเครดิตเขียนเพลงสำหรับผลงานของเขาไปยังเพลงที่เสร็จสมบูรณ์แล้ว
บอน
บอน var." aquatilis" Hassk เป็นพืชล้มลุกในวงศ์ Araceae อวบน้ำ มีหัวใต้ดิน ใบรูปไข่แกมรูปหัวใจ ปลายใบแหลมหรือมน โคนใบเว้าลึกรูปสามเหลี่ยม ก้านใบสีเขียวหรือออกม่วง ดอก สีครีมหรือเหลืองนวล ออกเป็นช่อ ดอกตัวผู้อยู่ตอนบน ดอกตัวเมียอยู่ตอนล่าง ก้านช่อสั้นกว่าก้านใบ มีใบประดับสีเหลืองรองรับ ผลสด รูปขอบขนาน เมล็ด ขนาดเล็กจำนวนมาก พบได้ทั่วไปประเทศไทยพบทุกภาค ชอบขึ้นบนดินโคลนหรือบริเวณที่มีน้ำขัง
หัวใต้ดิน รับประทานได้ ใช้เป็นยาระบาย ห้ามเลือด น้ำคั้นจากก้านใบเป็นยานวด แก้ฟกช้ำ ลำต้นบดใช้พอกแผลรวมทั้งแผลจากงูกัด ลำต้นใช้ทำอาหาร เช่นแกงบอน ส่วนของบอนที่นำมาแกงคือยอดอ่อน หรือใบอ่อนของบอนที่อยู่ใกล้โคนต้นใช้บอนพันธุ์สีเขียวสด ไม่มีสีขาวเคลือบอยู่ตามก้านและใบ ซึ่งเรียกว่า บอนหวาน ส่วนชนิดที่มีสีซีดกว่า และนวลขาวกว่า เรียกว่า บอนคัน ไม่นิยมนำมาแกง
พระเจ้าตูอิตาตูอิ
สมเด็จพระเจ้าตูอิตาตูอิ () ทรงเป็นตูอีโตงา (พระมหากษัตริย์) พระองค์ที่ 11 แห่งจักรวรรดิตูอีโตงา พระองค์มีพระชนม์ชีพอยู่ประมาณคริสต์ศตวรรษที่ 12 พระนามของพระองค์มีความหมายว่ากษัตริย์ผู้ตีเข่า ในรัชสมัยของพระองค์ถือได้ว่าเป็นยุครุ่งเรืองของจักรวรรดิตูอีโตงา และมีการปฏิรูปการปกครองในรัชสมัยนี้ นอกจากนี้พระองค์ยังเป็นพระราชบิดาของตูอีโตงาถึง 2 พระองค์อีกด้วย
อีจิน
อีจิน(เกิด 21 มีนาคม 2523)เป็น นักร้อง นักแสดง พิธีกร ชาวเกาหลีใต้ ซึ่งมีชื่อเสียงจากรายการวารตี้โชว์ ฮีโร่และจากการเป็นนักร้องวง Fin.KL
อีจินเธอได้เข้าร่วมวง Fin.KL กับเพื่อนของเธอ อ็อค จู-ฮย็อน เธอได้ร้องเพลงของ Eco's "Heng Bok Han Na Reulในงานออดิชั่น และเธอก็ได้เปิดตัวภายใต้วง Fin.KL
ในปี 2002 อีจินได้เปิดตัวเป็นนักแสดงหลังจากที่เธอได้เปิดตัวเป็นนักร้องของวงFin.K.L เธอได้รับความสนใจในการแสดงของเธอได้แสดงละคร MBC's Police People และปรากฎตัวในการแสดงซิทคอมของเธอในเรื่อง Nonstop (TV series)
ในปี 2005 อีจินได้ปรากฎตัวในรายการ X-man และเธอเองก็ได้แสดงความแข็งแกร่งของตัวเธอเองในการเจริญเติบโตของ วัยรุ่น จากวันที่เธอได้เปิดตัวกับ เอฟไอเอ็น.เคแอล เช่นการแต่งกายทรงผม ในรายการ X-man อีจินเป็นที่รู้จักในการเต้นการร้อง และเธอเองก็ได้รับฉายาจากรายการ X-manว่า Ulzzang (best/pretty face) และเธอเองเวลาเกมการเลือกคู่ของตัวเธอเองและเธอเป็นที่เองก็เป็นที่สนใจต่อแขกรับเชิญผู้ชาย
ในปี 2010 อีจินได้เข้าร่วมรายการ Heroes ซึ่งเป็นการแข่งขันของ 12คน ในการแข่งแต่ละจะมีทั้งหมด 2ทีม คือ ยอดนิยม และไม่นิยมและบ้างสัปดาห์อาจะมี ทีมสูง ทีมกลาง ทีมล่างโดยในรายการนี้เธอมีบุคคลิกที่น่าเบื่อ แต่ใจดีคอยดูแลทุกคนมีจิตใจที่อบอุ่น
รากบุญ 2 รอยรักแรงมาร
ละครรากบุญ 2 ตอน รอยรักแรงมาร เป็นละครแนวแฟนตาซี-สืบสวนสอบสวน เป็นภาคต่อจากรากบุญ บทประพันธ์โดย ช่อมณี บทโทรทัศน์โดย เอกลิขิตผลิตโดย บริษัท ทีวีซีน แอนด์ พิคเจอร์ จำกัด นำแสดงโดย พิรัชต์ นิธิไพศาลกุล และ ราศรี บาเลนซิเอก้า กำกับการแสดงโดย ธรธร สิริพันธ์วราภรณ์ อำนวยการผลิตโดย ณัฏฐนันท์ ฉวีวงษ์ ออกอากาศเริ่มตอนแรกวันที่ 8 กรกฎาคม พ.ศ. 2557–12 สิงหาคม พ.ศ. 2557 ทางสถานีวิทยุโทรทัศน์ไทยทีวีสีช่อง 3 ทุกวันจันทร์-อังคาร เวลา 20.15 - 22.45 น.
รากบุญ 2 รอยรัก แรงมาร เกิดขึ้นหลังจากที่ พิสัย (โก โกสินทร์) น้าชายของ ลาภิณ 
(ไมค์ พิรัชต์) ถูกใครบางคนฆ่าตายวิญญาณของพิสัยจึงมาขอร้องให้ เจติยา (มาร์กี้ ราศรี) นักแต่งหน้าศพประจำ
นิราลัยและเป็นภรรยาของลาภิณช่วยสืบหาความจริงว่าใครเป็นคนฆ่า
จากนั้นลาภิณและเจติยาก็ได้เข้าไปพัวพันกับศัตรูที่น่ากลัวยิ่งกว่าพิสัยและ ปราณ (กิก ดนัย) 
เสียอีกคือ พิมพ์อร (วุ้นเส้น วิริฒิพา) ลูกสาวของ วนันต์ (กบ ทรงสิทธิ์) เจ้าของบริษัทเอ็ตต้าเพื่อนรักของ สารัช (สมมาตร ไพรหิรัญ) พ่อของลาภิณที่ต้องการรวบรวมเหรียญทั้งสามเพื่อสร้างกล่องรากบุญและขอพรให้วนันต์หายป่วยและ กสิณ (นำผึ้ง ณัฐริกา) ปีศาจจากเหรียญรากบุญ
โดยที่ลาภิณและเจติยาไม่รู้เลยว่านอกจากเจติยาและพิมพ์อรแล้วยังมี อยุทธ์ (แพทริค นิพัธ) น้องชายของพิมพ์อรที่เป็นเจ้าของเหรียญอีกคนพิมพ์อรจึงทำทุกวิถีทางเพื่อให้ได้ครอบครองเหรียญทั้งสามรวมถึงการใช้ให้กสิณไปฆ่า สิทธิพร (บอล วิทวัส) เพื่อนรักของลาภิณและศัตรูทางธุรกิจของพิมพ์อรแล้วใส่ความลาภิณเพื่อบีบบังคับให้เจติยายกเหรียญให้
โดยเป็นผลมาจากชาติที่แล้วที่พิมพ์อรซึ่งเกิดเป็น อุษา ได้ฆ่า เจนจิรา น้องสาวต่างแม่หรือเจติยาในชาติปัจจุบันเนื่องจากอุษาคิดว่าเจนจิราได้แย่ง คุณภพ หรือลาภิณไป
ทั้งลาภิณ เจติยาและอยุทธ์ได้พยายามหาทางทำลายเหรียญและพาพิมพ์อรให้หลุดพ้นจากการครอบงำของกสิณโดยมี ชาคร (ต๊ะ วริษฐ์) ผู้ช่วยของวนันต์คอยช่วยเหลือ
สุดท้ายแล้วบทสรุปจะจบลงอย่างไร
ทูธแฟรี
ทูธแฟรี () หรือ เทพพิทักษ์ฟัน เป็นความเชื่อตามประเพณีของตะวันตก ว่าเมื่อเด็กเล็กฟันน้ำนมหลุด แล้วนำฟันซี่นั้นไปวางไว้ใต้หมอน ตอนกลางคืนเมื่อเด็กหลับจะมีเทพยดานำฟันซี่นั้นไป แลกเปลี่ยนกับเงินจำนวนหนึ่ง
เรื่องราวนี้มีที่มาจากประเทศในยุโรป ที่จะนำฟันน้ำนมเด็กไปฝังดิน โดยเฉพาะฟันซี่ที่ 6 เป็นธรรมเนียมที่พ่อแม่จะวางเงิน หรือของขวัญไว้ใต้หมอนเพื่อเป็นของแลกเปลี่ยน ในประเทศยุโรปเหนือ มีประเพณีของชาวไวกิง ว่าจะต้องมีการจ่ายค่าธรรมเนียม เมื่อฟันน้ำนมซี่แรกหลุด และสืบเนื่องมาจนถึงปัจจุบัน ในหลายประเทศ เช่น สหรัฐอเมริกา อังกฤษ สแกนดิเนเวีย
ยูโฟร์
ยูโฟร์ () เป็นกลุ่มบอยแบนด์ ศิลปินไทยหนุ่มหล่อผมยาวทั้งหมด 4 คนจากค่าย คีตา เอนเตอร์เทนเมนท์ ยูโฟร์ (U4) เกิดและเติบโตในช่วงรุ่งเรืองของค่ายคีตา และนับเป็นบอยแบนด์วงแรก ๆ ของวงการดนตรีไทย เริ่มต้นจากการจับกลุ่มกันของคนมีความสามารถในการร้องเพลง ออกอัลบั้มแรกที่โด่งดังเป็นพลุแตก ก่อนที่หนึ่งในสมาชิกวง เบียร์ จะเสียชีวิตกะทันหัน แต่วงยังเดินหน้าต่อไป พร้อมกับเปรี้ยงปร้างสุดขีด! กับอัลบั้ม แปดขาสี่คน ก่อนจะปิดตัวลงไปพร้อมๆ กับค่ายคีตา ยูโฟร์เลยได้ สมาชิกนามว่า จิมมี่ เข้ามาแทน
ปัจจุบัน ซันนี่ ยังคงอยู่ในวงการบันเทิงและได้กลายเป็นสาวประเภทสอง นิค หันไปทำธุรกิจด้านโปรดักชั่น ส่วน จิมมี่ กับ เคน ก็ทำธุรกิจเบื้องหลัง
พงษ์ศักดิ์ คงแก้ว
พงษ์ศักดิ์ คงแก้ว หรือ โค้ชแดง เกิดวันที่ 31 มกราคม พ.ศ. 2520 เป็นนักฟุตบอลชาวไทย และเป็นสมาชิกของฟุตบอลชายหาดทีมชาติไทย โดยได้ปรากฏตัวสองครั้งในฟุตบอลชายหาดชิงแชมป์โลก 2005 และด้านกีฬาฟุตซอล เขาได้ทำหน้าที่เป็นหัวหน้าผู้ฝึกสอนของปราจีน ฟุตซอลคลับ
ทั้งนี้ พงษ์ศักดิ์ คงแก้ว เป็นผู้ฝึกสอนของฟุตบอลชายหาดทีมชาติไทยคนปัจจุบัน
พงษ์ศักดิ์ คงแก้ว เป็นอดีตนักฟุตบอลสังกัดสโมสรฟุตบอลกรุงเทพคริสเตียน และเป็นหนึ่งในนักกีฬาฟุตบอลชายหาดทีมชาติไทย ผู้เข้าแข่งขันฟุตบอลชายหาดในเอเชียนบีชเกมส์ 2012 ที่จัดขึ้น ณ ไห่หยาง ประเทศจีน
และพงษ์ศักดิ์ เคยได้รับการอบรมการเป็นผู้ฝึกสอนฟุตบอลชายหาดที่ประเทศมาเลเซีย โดยหลังจากนั้น เขาได้รับการแต่งตั้งให้เป็นทั้งหัวหน้าผู้ฝึกสอนรวมถึงทำหน้าที่เป็นนักกีฬาฟุตบอลชายหาดทีมชาติไทย ตั้งแต่ช่วงก่อนการแข่งฟุตบอลชายหาดชิงแชมป์โลก 2013 รอบคัดเลือก โซนเอเชีย ที่จัดขึ้น ณ ประเทศกาตาร์
พ.ศ. 2556 พงษ์ศักดิ์ คงแก้ว ทำหน้าที่เป็นทั้งผู้ฝึกสอนและกัปตันทีมฟุตบอลชายหาดทีมชาติไทย ในแข่งขันฟุตบอลชายหาด เอเชียนบีชซอคเกอร์คัพ ไห่หยาง 2013 ที่ประเทศจีน ซึ่งในรอบชิงอันดับ 3 พงษ์ศักดิ์ได้ทำหน้าที่ในตำแหน่งกองหลังทั้งที่มีอาการบาดเจ็บ โดยทีมของเขาได้เป็นฝ่ายชนะทีมชาติออสเตรเลียที่ 4-3 ประตู จากนั้น เขายังได้ทำหน้าที่หัวหน้าผู้ฝึกสอนและกัปตันทีม ในการแข่งฟุตบอลชายหาด 4 เส้า ที่จัดขึ้น ณ มณฑลเจ้อเจียง ประเทศจีน รวมถึงรายการออสเตรเลียนบีชซอคเกอร์คัพ 2013 ที่จัดขึ้น ณ รัฐนิวเซาท์เวลส์ ประเทศออสเตรเลีย โดยได้พบกับทีมชาติจีนในเกมแรก ซึ่งทีมของเขาเป็นฝ่ายชนะที่ 3-2 ประตู ตลอดจนทำหน้าที่เป็นกัปตันทีม เมื่อครั้งที่พบกับทีมเจ้าภาพออสเตรเลีย ในรอบชิงชนะเลิศ และทีมของเขาได้ตำแหน่งรองแชมป์จากการแข่งขันดังกล่าว
เดอะ เกรท แกตสบี้ รักเธอสุดที่รัก
เดอะ เกรท แกตสบี้ รักเธอสุดที่รัก () เป็นภาพยนตร์อเมริกัน กำกับโดย บาซ เลอห์มานน์ จากนวนิยายของเอฟ. สกอตต์ ฟิตซ์เจอรัลด์ นักเขียนชาวอเมริกัน
ชีวิตของว่าที่นักเขียน นิค คาร์ราเวย์ เมื่อเขาเดินทางออกจากตะวันตกของอเมริกาและมุ่งหน้าสู่นิวยอร์กช่วงฤดูใบไม้ผลิในปี 1922 เป็นยุคแห่งศีลธรรมที่ตกต่ำ ดนตรีแจ๊สที่สดใสและโลกของผู้ค้าของเถื่อน นิคไล่ตามความฝันของเขา เขาอยู่ข้างบ้านของอภิมหาเศรษฐีผู้ลึกลับที่ชอบจัดปาร์ตี้อยู่บ่อยๆ อย่าง เจย์ แก็ตส์บี้ ซึ่งห่างจาก เดซี่ ลูกพี่ลูกน้องของเขาและ ทอม บูชาแนน สามีผู้สูงส่งจอมเจ้าชู้ของเธอ ด้วยเหตุนั้นนิคจึงหลงอยู่ในโลกที่ต้องมนต์สะกดแห่งอภิมหาเศรษฐี ภาพลวงตาของพวกเขา ความรักและการหลอกลวง ระหว่างที่นิคเป็นพยานอยู่ทั้งในโลกที่เขามีส่วนร่วมและไม่มีส่วนร่วมอยู่ด้วย เขาแต่งเรื่องราวความรักที่ไม่มีทางเป็นไปได้ ความฝันที่มุ่งมั่นและโศกนาฏกรรมที่เข้มข้น รวมถึงการสะท้อนให้เห็นถึงยุคปัจจุบันและการต่อสู้ดิ้นรน
โอเอฟซีแชมเปียนส์ลีก 2013-14
โอเอฟซีแชมเปียนส์ลีก 2013-14 หรือที่รู้จักกันโดยทั่วไปว่า โอลีก 2014 เป็นการแข่งขันชิงถ้วยที่ใหญ่ที่สุดในทวีประหว่างสโมสรภายในทวีปโอเชียเนียครั้งที่ 13 ซึ่งการแข่งขันในครั้งนี้ดำเนินการจัดการแข่งขันโดยสมาพันธ์ฟุตบอลโอเชียเนีย (Oceania Football Confederation - OFC) และถือเป็นการแข่งขันครั้งที่ 8 ภายใต้ชื่อโอเอฟซีแชมเปียนส์ลีกอีกด้วย โดยมีสโมสรฟุตบอลออกแลนด์ซิตีเป็นผู้ชนะเลิศจากการแข่งขันในครั้งที่แล้ว
สโมสรที่ชนะเลิศในการแข่งขันรายการโอเอฟซีแชมเปียนส์ลีก 2013-14 จะได้สิทธิ์เป็นตัวแทนของทวีปโอเชียเนียเข้าร่วมการแข่งขันฟุตบอลชิงแชมป์สโมสรโลก 2014 นอกจากนี้แล้วผู้ชนะเลิสและรองรองชนะเลิศของรายการนี้จะมีสิทธิ์เข้าร่วมการแข่งขันโอเอฟซีเพรสสิเดนท์คัพ ซึ่งจะมี 2 สโมสรจากสมาพันธ์ฟุตบอลเอเชีย (AFC) และอีก 2 สโมสรรับเชิญเข้าร่วมในการแข่งขันครั้งนี้ โดยจะจัดการแข่งขันในเดือนพฤศจิกายน ค.ศ. 2014
สมาพันธ์ฟุตบอลโอเชียเนียตัดสินใจที่จะเปลี่ยนรูปแบบการแข่งขันสำหรับปี 2014 โดยกำหนดให้:
สโมสรฟุตบอล 15 สโมสรเข้าร่วมการแข่งขันในรายการ โอเอฟซีแชมเปียนส์ลีก 2013-14 สมาคมฟุตบอล 4 สมาคมที่มีผลงานดีที่สุดในการแข่งขัน โอเอฟซีแชมเปียนส์ลีก 2012-13 (ฟิจิ, นิวซีแลนด์, ตาฮีติ, วานูอาตู) จะได้รับสิทธิ์เข้าร่วม 2 สโมสร และอีก 3 สมาคมฟุตบอล (นิวแคลิโดเนีย, ปาปัวนิวกินีและหมู่เกาะโซโลมอน) ได้รับสิทธิ์เข้าร่วมการแข่งขัน 1 สโมสร สโมสรจากสมาคมฟุตบอลเหล่านี้จะได้รับสิทธิ์เข้าร่วมรอบแบ่งกลุ่มโดยอัตโนมัติ สำหรับสมาคมฟุตบอลที่เหลือ (อเมริกันซามัว, หมู่เกาะคุก, ซามัวและตองกา) จะได้รับสิทธิ์เข้าร่วมการแข่งขันรอบคัดเลือก ซึ่งผู้ชนะเลิศในรอบคัดเลือกนี้จะได้รับสิทธิ์เข้าร่วมรอบแบ่งกลุ่ม
รายชื่อสโมสรด้านล่างนี้ยังไม่แน่นอน ต้องรอการยืนยันก่อนจาก OFC
ตารางการแข่งขันโอเอฟซีแชมเปียนส์ลีก 2013-14 เป็นไปตามตารางด้านล่างนี้
รอบคัดเลือกจะทำการแข่งขันในเมือง ปาโกปาโก, อเมริกันซามัว ระหว่างวันที่ 15 ถึง 19 ตุลาคม 2013 (ในโซนเวลา ). การจับสลากได้ดำเนินการในวันที่ 8 ตุลาคม 2013 ณ สำนักงานใหญ่สมาพันธ์ฟุตบอลโอเชียเนีย ในเมืองออกแลนด์, นิวซีแลนด์ เพื่อกำหนดตารางการแข่งขัน สโมสรทั้ง 4 สโมสรจะแข่งขันกันในรูปแบบพบกันหมด โดยผู้ชนะจะได้เข้าไปเล่นในรอบแบ่งกลุ่ม ร่วมกัยอีก 11 สโมสรที่ได้สิทธิ์เข้าเล่นโดยอัตโนมัติ
โซคูล (อัลบั้มซิสตาร์)
โซคูล เป็นอัลบั้มเต็มของวง ซิสตาร์ ชุดแรก ที่ปล่อยเมื่อวันที่ 9 สิงหาคม 2554 และเพลง โซคูล และในอัลบั้มมีทั้งหมด 12 เพลง และหนึ่งในนั้นมีเพลง Ma Boy ซึ่งออกมาภายใต้ซับยูนิตย่อย ซิสตาร์19 และอัลบั้มนี้ถูกปล่อยดาวหน์โหลดผ่านทาง iTunes
การคัมแบ็กสำหรับอัลบั้มเริ่มต้นในวันที่ 11 สิงหาคม ในรายการ มิวสิกแบงก์ ทางช่อง เคบีเอส รายการ Music Coreทางช่อง เอ็มบีซี รายการ Inkigayoทางช่อง เอสบีเอส และรายการ M! Countdown ทางช่อง เอ็มเน็ต และเพลง "Girls Do It" ได้รับเลือกเป็นส่วนหนึ่งในการคัมแบ็ก หลังจากคัมแบ็กเป็นเวลาหนึ่งเดือนซิสตาร์ได้ในชนะรายการ mutizen ส่วนเพลง So Cool ในรายการ อินกาโย ในวันที่ 23 กันยายนพวกเธอร้องเพลง remix version จนถึงวันที่ 25 กันยายน สำหรับการคัมแบ็กของพวกเธอสิ้นสุดในวันที่ 2 ตุลาคม ในตอนพิเศษที่ชื่อว่า "Save the Green Earth ในรายการ อินกาโย
หนึ่งวันหลังจากการปล่อยมิวสิกเพลงและอัลบั้มเพลงของพวกเธอปล่อยมาและทางต้นสังกัดสตาร์ซิปต้องมีการเปลี่ยนแปลงท่าเต้นของพวกเธอในเพลง So Coolเพื่อหลีกเหลี่ยงการถกเถียงกัน เพลง "Girls Do It"เนื่องจากไม่เหมาะสมต่อการออกอากาศ
สำหรับซิงเกิล "Girls Do It" ถูกกำหนดให้เปิดตัวอยู่ในอัลบั้มเดี่ยวชุดที่สองทำให้การคัมแบ็กถูกยกเลิกไป.
ไจ้เฟิง
ฉุนชินหวัง ซึ่งมีพระนามเดิมว่าไจ้เฟิง (; 12 กุมภาพันธ์ ค.ศ.1883 – 3 กุมภาพันธ์ ค.ศ.1951) เป็นพระโอรสพระองค์ที่ 5 ของเจ้าชายอี้เซฺวียนกับพระชายาหลิว พระองค์เป็นพระอนุชาต่างพระชนนีของจักรพรรดิกวังซวี่และเป็นพระบิดาของจักรพรรดิผู่อี๋
โรด ด็อก
ไบรอัน เจอราร์ด "บี.จี." เจมส์ (Brian Girard "B.G." James) เกิดวันที่ 20 พฤษภาคม ค.ศ. 1969 นักมวยปล้ำอาชีพชาวอเมริกันในชื่อ โรด ด็อก (Road Dogg) เป็นอดีตแชมป์แท็กทีมร่วมกับบิลลี กันในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์ ปัจจุบันเป็นเจ้าหน้าที่ของWWE
เทเรนซ์ มักสวีนีย์
เทเรนซ์ โจเซฟ มักสวีนีย์ () หรือ เทรลัค มัก ซิฟเนอ (; 28 มีนาคม พ.ศ. 2422 – 25 ตุลาคม พ.ศ. 2463) เป็นผู้ประพันธ์บทละคร นักเขียน และนักการเมืองชาวไอริช ได้รับการเลือกตั้งให้เป็นนายกเทศมนตรีนครคอร์กในปี พ.ศ. 2463 ระหว่างสงครามประกาศเอกราชไอร์แลนด์ เขาถูกจับกุมในอังกฤษในข้อหาปลุกปั่นให้ขัดขืนอำนาจปกครอง และถูกจำคุกที่เรือนจำบริกซ์ตัน เขาถึงแก่กรรมในเดือนตุลาคม พ.ศ. 2463 หลังจากการอดอาหารประท้วงเป็นเวลา 74 วัน ได้รับการบันทึกไว้โดยกินเนสส์เวิลด์เรคคอร์ด ให้เป็นหนึ่งในผู้ทำลายสถิติโลกในด้านการอดอาหารโดยไม่บังคับ ร่วมกับผู้ประท้วงคนอื่นในเหตุการณ์เดียวกันคือ โจ เมอร์ฟี และฟิตซ์เจรัลด์
มักสวีนีย์ได้รับการกล่าวถึงว่าเป็นกวีปัญญาชนที่มีความอ่อนไหว งานเขียนของเขาในหนังสือพิมพ์ไอริชฟรีดอมทำให้เขาได้รับความสนใจจากกลุ่มไอริชริพับบลิกันบราเทอร์ฮุด เขาถูกจับกุมในข้อหาสวมเครื่องแบบของกองทัพสาธารณรัฐไอร์แลนด์ (ไออาร์เอ) ในปี พ.ศ. 2460 ต่อมาในวันที่ 20 มีนาคม พ.ศ. 2463 ได้รับเลือกให้รับตำแหน่งนายกเทศมนตรีนครคอร์ก และถูกจับกุมในวันที่ 12 สิงหาคม ปีเดียวกัน ในข้อหาครอบครองเอกสารปลุกระดม ถูกตัดสินอย่างรวบรัดโดยศาลทหารให้รับโทษจำคุกเป็นเวลา 2 ปี
พรรคมาชูมี
พรรคมาชูมี () หรือ สภาแห่งสมาคมมุสลิมแห่งอินโดนีเซีย () เป็นพรรคการเมืองนิยมอิสลามพรรคหลักในอินโดนีเซีย พรรคนี้ถูกคว่ำบาตรเมื่อ พ.ศ. 2503 โดยประธานาธิบดีซูการ์โน เพราะสนับสนุนการกบฏของ PRRI
มาชูมีเป็นชื่อองค์กรที่ก่อตั้งขึ้นระหว่าที่ญี่ปุ่นเข้ามายึดครองใน พ.ศ. 2486 ซึ่งเป็นความพยายามที่จะควบคุมศาสนาอิสลามในอินโดนีเซีย หลังจากที่อินโดนีเซียประกาศเอกราชได้มีการจัดต้งมาชูมีขึ้นใหม่เมื่อ 7 พฤศจิกายน พ.ศ. 2488 และกลายเป็นพรรคการเมืองที่ใหญ่ที่สุดในอินโดนีเซีย ในเวลาไม่ถึงปี โดยรวมองค์กรมุสลิมเข้ามาหลายองค์กร เช่น นัดห์ลาตุล อูลามา และมูฮัมหมัดดิยะห์ ในยุคประชาธิปไตย สมาชิกพรรคมาชูมีได้รับเลือกตั้งจำนวนมาก และให้การสนับสนุนนายกรัฐมนตรี เช่น มูฮัมหมัด นัตซีร์ และบูร์ฮันอุดดิน ฮาราฮัป
ในการเลือกตั้งพ.ศ. 2498 มาชูมีได้คะแนนเสียง 20.9% และได้ 57 ที่นั่งในสภา มาชูมีได้รับความนิยมมากในพื้นที่นับถือศาสนาอิสลามและมีความทันสมัย เช่น สุมาตราตะวันตก จาการ์ตา และอาเจะห์ คะแนนเสียงของมาชูมี 51.3% มาจากเกาะชวา แต่มาชูมีเป็นพรรคที่มีความโดดเด่นนอกเกาะชวา ในสุมาตรา กาลีมันตัน และซูลาเวซี มาชูมีได้คะแนนเสียง 42.8% 32% 33.9% ของพื้นที่นั้นตามลำดับ
ใน พ.ศ. 2501 สมาชิกของพรรคมาชูมีบางคนเข้าร่วมในกบฏ PRRI ต่อต้านซูการ์โน ทำให้ใน พ.ศ. 2503 พรรคมาชูมีถูกคว่ำบาตรไปพร้อมกับพรรคสังคมนิยม หลังถูกคว่ำบาตร สมาชิกพรรคมาชูมีได้จัดตั้งกลุ่มใหม่คือคือครอบครัวดาวเดือนเสี้ยว () เพื่อเรียกร้องให้ใช้กฎหมายอิสลามและการสอนศาสนาอิสลาม มีความพยายามที่จะจัดตั้งพรรคในยุคระเบียบใหม่แต่ไม่ได้รับอนุญาต หลังจากซูฮาร์โตลงจากอำนาจใน พ.ศ. 2541 มีความพยายามที่จะฟื้นฟูพรรคอีกครั้งและได้จัดตั้งพรรคดาวเดือนเสี้ยวเพื่อเข้าร่วมในการเลือกตั้ง พ.ศ. 2542 2547 และ 2552
จอห์น กรีน
จอห์น ไมเคิล กรีน () (เกิด 24 สิงหาคม 1977) เป็นนักเขียน อเมริกัน ประพันธ์งานนวนิยายแนวผู้ใหญ่ตอนต้น หรือ วัยรุ่น (young adult fiction) เป็นนักเขียนบล็อกวิดีโอยูทูบ (YouTube video blogger) และเป็นผู้ผลิตวิดีทัศน์เพื่อการศึกษา กรีนได้รับรางวัลพรินซ์อะวอร์ด (Printz Award) ปี 2006 จากนวนิยายเล่มแรกเรื่อง "Looking for Alaska" และมีผลงานขึ้นสู่อันดับ 1 ของชาร์ตหนังสือขายดีที่สุด New York Times Best Seller list คือเรื่อง "The Fault in Our Stars" (ดาวบันดาล) ในเดือนมกราคมปี 2012 และ "Paper Towns" (เมืองกระดาษ) ในปี 2015
อิน เดอะ ฮาร์ต ออฟ เดอะ ซี
อิน เดอะ ฮาร์ต ออฟ เดอะ ซี : โศกนาฏกรรมของเรือล่าวาฬเอสเซกส์ () คือหนังสือเกี่ยวกับการสูญเสียเรือล่าวาฬเอสเซกส์ ("Essex") เมื่อปี 1820 ในมหาสมุทรแปซิฟิก ผู้ประพันธ์คือนักเขียนชาวอเมริกัน นาธาเนียล ฟิลบริก (Nathaniel Philbrick) หนังสือตีพิมพ์ครั้งแรกในปี 2000 ("Essex") ตีพิมพ์โดยสำนักพิมพ์ Viking Press และได้รับรางวัล National Book Award for Nonfiction ปี 2000 ขณะนี้กำลังมีการนำบทประพันธ์มาดัดแปลงเป็นภาพยนตร์ในชื่อ In the heart of the sea นำแสดงโดยคริส เฮมสเวิร์ธ
อารามเมฆขาว
อารามเมฆขาว ( "ไป๋หวินก่วน"; ) เป็นอารามในลัทธิเต๋า ตั้งอยู่ที่กรุงปักกิ่ง สาธารณรัฐประชาชนจีน เป็นหนึ่งใน "สามหลักของศาลบรรพบุรุษ" เป็นสุดยอดของโรงเรียนที่สมบูรณ์แบบของลัทธิเต๋า ภายใต้ชื่อ "วัดแรกใต้เงาแห่งสวรรค์" แรกเริ่มเดิมทีสร้างขึ้นในสมัยราชวงศ์ถัง หลังจากปักกิ่งถูกควบคุมโดยกองทัพมองโกลในปี พ.ศ. 1758 ได้มอบให้ชิว ชู่จี นักพรตเต๋าลัทธิฉวนเจินทำเป็นสำนักใหญ่ของลัทธิ ในปี พ.ศ. 1765 ชิว ได้เผยแพร่ลัทธิเต๋านี้ให้กับ เจงกีสข่าน หลังจากนั้นตลอดช่วงเวลาอันยาวนานของประวัติศาสตร์ อารามเมฆขาว ได้รับการปกป้องไว้เป็นอย่างดีจากผู้ปกครองทุกยุคสมัย ปัจจุบันนี้เป็นวัดในลัทธิเต๋า สังกัดสมาคมเต๋าแห่งประเทศจีน 
ลักษณะเหมือนวัดจีนทั่วไป วางอาคารในแนวเหนือใต้ โดยมีประตูอยู่ทางทิศใต้ตามลักษณะของฮวงจุ้ย ประกอบด้วยห้าอาคารหลัก
ฉัดจัม
ฉัดจัม เป็นอาหารของชาวกะฉิ่นชนิดหนึ่งมีลักษณะคล้ายข้าวยำ โดยนำข้าวมาคลุกกับเนื้อไก่ต้ม หน่อไม้ต้ม ถั่วฝักยาว เห็ดนุมจีย่าง หัวหอม กระเทียมกิบกับน้ำซุปที่ทำจากมันฝรั่งและหน่อไม้เปรี้ยวตากแห้งแบบกะฉิ่น เป็นอาหารที่นิยมใช้เลี้ยงแขกในเทศกาลเก็บเกี่ยว
ว้อกซาโซฮวน
ว้อกซาโซฮวน เป็นอาหารของชาวฉิ่นในพม่า ทำจากเนื้อหมูต้มสุก กินกับน้ำซุปผักกวางตุ้งและน้ำจิ้มรสเผ็ด การรับประทานแบบชาวฉิ่น จะเสิร์ฟเนื้อหมูทั้งก้อนใหญ่ๆแล้วใช้มือฉีกเป็นชิ้น จิ้มกับน้ำจิ้ม และกินกับน้ำซุปผัก อาหารนี้เป็นอาหารในเทศกาลไหว้ผีของชาวฉิ่นหลังการเก็บเกี่ยวที่เรียกว่าโคโคปอย
ท่านชายในสายหมอก
ท่านชายในสายหมอก เป็นละครโทรทัศน์โดยมีการสร้างเป็นละครโทรทัศน์ถึง 2 ครั้ง ในปี พ.ศ. 2542 และ พ.ศ. 2555 โดยออกอากาศทาง ไทยทีวีสีช่อง 3 ซึ่งทั้งสองครั้งผลิตโดย บริษัท ทีวี ธันเดอร์ จำกัด
สิ่ว
สิ่ว () เป็นเครื่องมือที่ใช้ตัดไม้, หิน, หรือโลหะ
ให้เป็นรูปร่างต่างๆ โดยอาศัยการตอก (ด้วยค้อน หรือเครื่องตอกไฮโดรลิก)
ให้ส่วนคมที่ปลายสิ่วกินเข้าไปในเนื้อวัตถุหลายๆ ครั้ง เพื่อให้ส่วนที่ไม่ต้องการหลุดแตกออกมา
จนเหลือเป็นรูปทรงที่ต้องการในที่สุด
สิ่ว จะมีส่วนประกอบหลักๆ คือตัวสิ่วที่เป็นโลหะ ซึ่งส่วนปลายจะแบนคมคล้ายลิ่ม และมีด้ามจับที่เป็นไม้หรือพลาสติก
โดยทั่วไป สิ่วจะใช้ในงานประติมากรรมแกะสลักไม้, หิน,
หรือใช้โดยช่างไม้เพื่อแต่งขอบและมุมของไม้แต่ละชิ้น ให้ประกอบรวมกันเป็นชิ้นงานได้พอดี
ไชน์เกย์
สมพงษ์ พึ่งผูก
สมพงษ์ พึ่งผูก เกิดวันที่ 29 ตุลาคม พ.ศ. 2513 เป็นนักกีฬาฟุตบอลชายหาดทีมชาติไทย รวมถึงเป็นผู้ทำหน้าที่ให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 รอบสุดท้าย
นอกจากนี้ สมพงษ์ยังเป็นอดีตผู้ฝึกสอนฟุตบอลทีมชาติไทย ชุดบี
วันที่ 19 พฤศจิกายน พ.ศ. 2549 สมพงษ์ซึ่งอยู่ทีมไอแอมสปอร์ต ได้เข้าแข่งขันรายการทีโอที ไทยแลนด์ฟุตซอลลีก 2006 ที่จัดขึ้น ณ เดอะมอลล์ งามวงศ์วาน โดยได้พบกับทีมทีโอที และเขาสามารถเป็นผู้ทำประตูในนาทีที่ 9 อย่างไรก็ตาม ทีมของเขาได้เป็นฝ่ายแพ้ ด้วยผลการแข่ง 5-4 ประตู
ส่วนในวันที่ 10 กรกฎาคม พ.ศ. 2554 สมพงษ์ได้เป็นผู้นำทีมปันหยี เอฟซี เข้าแข่งขันรายการ แคทริจินอลฟุตซอลทัวร์นาเมนต์ 2011 รอบคัดเลือกตัวแทนภาคใต้ ที่โรงยิมเนเซียม สนามกีฬากลาง จังหวัดสุราษฎร์ธานี โดยเป็นหนึ่งในผู้มีส่วนช่วยให้ทีมของเขาฝ่ายชนะทีมจังหวัดยะลาที่ 8-6 ประตู ซึ่งมาจากการทำประตูของสมพงษ์ถึง 3 ประตู และในวันที่ 17 กรกฎาคม ทีมของเขาได้พบกับทีมพญาตานี ยูไนเต็ด ซึ่งสมพงษ์เป็นผู้ทำประตูในนาทีที่ 35 ของครึ่งหลัง และทีมของเขาเป็นฝ่ายชนะที่ 6-2 ประตู
วันที่ 4 ตุลาคม พ.ศ. 2554 สมพงษ์เข้าแข่งขันให้แก่ทีมทูเซเว่น เอฟซี ในรายการยูเมะฟุตซอลเอฟเอคัพ 2011 ที่จัดขึ้น ณ มหาวิทยาลัยนอร์ทกรุงเทพ โดยได้พบกับทีมมหาชัยเมืองทอง และสมพงษ์เป็นหนึ่งในผู้ทำประตู ซึ่งทีมของเขาเป็นฝ่ายชนะด้วยผลการแข่ง 5-0 ประตู รวมถึงในวันที่ 15 ธันวาคม ซึ่งเป็นรอบคัดเลือก รอบ 2 ของรายการเดียวกันนี้ ที่จัดขึ้น ณ ยิมเนเซียม มหาวิทยาลัยรัตนบัณฑิต สมพงษ์เป็นผู้นำทีมทูเซเว่น เอฟซี เข้าแข่งขันในคู่เอก โดยได้พบกับทีมเชียงใหม่ ยูไนเต็ด ซึ่งเขาเป็นหนึ่งในผู้ทำประตูของครึ่งหลัง และทีมของเขาเป็นฝ่ายชนะด้วยผลการแข่ง 9-6
พ.ศ. 2552 สมพงษ์ พึ่งผูก ได้ทำหน้าที่เป็นผู้ฝึกสอนฟุตซอลจากสโมสรฟุตบอลเอสซีจี เมืองทอง ยูไนเต็ด ให้แก่นักกีฬาเยาวชนจากโรงเรียนสตรีวิทยา 2 ในโครงการ ฟิวเจอร์ฟุตบอลดีวิลอปเมนท์
หวานใจกับนายจอมหยิ่ง
หวานใจกับนายจอมหยิ่ง เป็นละครโทรทัศน์ไทย แนว โรแมนติก-คอมเมดี นำแสดงโดย กฤษฎา พรเวโรจน์, ภีรนีย์ คงไทย, หลุยส์ สก๊อต, ราศรี บาเล็นซิเอก้า, เอกพงศ์ จงเกษกรณ์, ชาลิดา วิจิตรวงศ์ทอง และนักแสดงชั้นนำอีกมากมาย เริ่มออกอากาศตอนแรกวันที่ 22 พฤษภาคม พ.ศ. 2553-26 มิถุนายน พ.ศ. 2553 ทุกวันศุกร์ เวลา 20.30 - 22.30 น. วันเสาร์-อาทิตย์ เวลา 20.15 - 22.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เมกเกอร์ กรุ๊ป จำกัด จากบทประพันธ์ของ เอื้องอรุณ สมิตสุวรรณ บทโทรทัศน์โดย นริดา จิรัฏฐ์, กฤษณ์ มงคลเกษม กำกับการแสดงโดย ชานนท์ สมฤทธิ์
อโรคา ปาร์ตี้ 2014
อโรคา ปาร์ตี้ 2014 () เป็นรายการวาไรตี้เกมโชว์เพื่อสุขภาพ ซึ่งเป็นรายการที่นำเสนอเรื่องราวที่เกี่ยวกับโรคภัยไข้เจ็บต่าง ๆ ที่อาจเกิดขึ้นโดยไม่รู้ตัวผลิตในประเทศไทยโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) นำมาออกอากาศอีกครั้งหนึ่งหลังจากที่ยุติการออกอากาศในช่วงระยะหนึ่งในทุกวันอาทิตย์เวลา 17.00 - 17.50 น.ทางสถานีวิทยุโทรทัศน์กองทัพบกช่อง 5 ออกอากาศครั้งแรก วันที่ 12 มกราคม พ.ศ. 2557 – 18 พฤษภาคม พ.ศ. 2557
เป็นรายการวาไรตี้เกมโชว์ที่ให้ความรู้เรื่องโรคภัยไข้เจ็บต่าง ๆ โดยในแต่ละสัปดาห์ จะมีผู้เข้าแข่งขัน 2 คน มาตอบคำถาม โดยมีทั้งหมด 4 ข้อ 3 ตัวเลือก หากตอบถูกจะได้รับข้อละ 1 คะแนน และมีเงินรางวัลมอบให้ข้อละ 5,000 บาท หากผู้เข้าแข่งขันท่านใดทำคะแนนได้เต็ม 4 คะแนน ถือว่าแจ็คพอตแตก จะได้รับเงินรางวัล 20,000 บาท
สบาย สบาย
สบาย สบาย เป็นอัลบั้มลำดับที่ 2 ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัดแกรมมี่ เอนเตอร์เทนเม้นท์ โปรดิวเซอร์โดย เรวัต พุทธินันทน์ จำนวน 10 เพลง และถูกจัดให้เป็นอัลบั้มของศิลปินชายที่เป็นที่สุดแห่งปี โดยมีเพลงเด่น คือ เพลง สบาย สบาย ที่สมัยนั้นดังไปถึงประเทศจีนซึ่งมีการนำทำนองเพลง "สบาย สบาย" ไปใส่เนื้อเพลงเป็นภาษาจีน นอกจากมีการนำเพลงนี้ไปใส่เนื้อเพลงเป็นภาษาฝรั่งเศส
ในงานนิทรรศการอาหารและผลไม้ไทยในระหว่างงานแสดงสินค้าอาหารนานาชาติ เซียล 2008 ที่ประเทศฝรั่งเศส ช่วงเดือนตุลาคม โดยขอความร่วมมือจาก บริษัท แกรมมี่ นำลิขสิทธิ์เพลง สบาย สบาย มาดัดแปลง นอกจากนั้นเพลงสบาย สบาย ยังมีการนำไปใช้เปิดในการแข่งขันกีฬา เช่น เป็นเพลงตัวประเทศไทยในพิธีเปิดการแข่งขันกีฬา ASEAN Schools Games 2017 ณ ประเทศสิงคโปร์ เป็นต้น
−1
−1 (ลบหนึ่ง) เป็นจำนวนเต็มลบมากสุด ที่มากกว่า −2 แต่น้อยกว่า 0
−1 เป็นตัวผกผันการบวกของ 1 หมายความว่า เมื่อจำนวนนี้บวกกับ 1 แล้วจะได้เอกลักษณ์การบวกนั่นคือ 0
−1 สัมพันธ์กับเอกลักษณ์ของออยเลอร์นั่นคือ formula_1
ในทางวิทยาการคอมพิวเตอร์ −1 มักใช้เป็นค่าเริ่มต้นของจำนวนเต็ม และใช้แสดงว่าตัวแปรดังกล่าวไม่มีข้อมูลที่เป็นประโยชน์
ลบหนึ่งมีสมบัติต่าง ๆ ที่คล้ายกับบวกหนึ่งแต่ต่างไปเพียงเล็กน้อย
การคูณจำนวนใด ๆ กับ −1 เทียบเท่ากับการเปลี่ยนเครื่องหมายของจำนวนนั้น สิ่งนี้สามารถพิสูจน์โดยใช้กฎการกระจายและสัทพจน์ว่า 1 เป็นเอกลักษณ์การคูณ สำหรับ "x" ที่เป็นจำนวนจริงใด ๆ เราจะได้
เมื่อเราใช้ข้อเท็จจริงว่า จำนวนจริงใด ๆ คูณกับ 0 แล้วได้ 0 แสดงนัยโดยสมบัติการตัดออกจากสมการ
กล่าวอีกนัยหนึ่งคือ
ดังนั้น (−1)·"x" คือตัวผกผันของ "x" ซึ่งก็มีค่าเท่ากับ −"x" นั่นเอง
กำลังสองของ −1 นั่นก็คือ −1 คูณด้วย −1 เท่ากับ 1 ผลที่ตามมาคือ ผลคูณของจำนวนลบสองจำนวนจะได้จำนวนบวก
สำหรับการพิสูจน์เชิงพีชคณิตของผลลัพธ์ดังกล่าว เริ่มด้วยสมการ
สมการแรกปฏิบัติตามการพิสูจน์ในตอนแรก นิพจน์ตัวหลังปฏิบัติตามนิยามของ −1 ว่าเป็นตัวผกผันการบวกของ 1 จากนั้นใช้กฎการกระจายจะได้ว่า
สมการที่สองปฏิบัติตามข้อเท็จจริงว่า 1 คือเอกลักษณ์การคูณ จากนั้นบวกด้วย 1 ทั้งสองข้างของสมการสุดท้าย จะได้
การให้เหตุผลด้านบนยังคงใช้ได้กับริงใด ๆ ก็ตาม ซึ่งเป็นมโนทัศน์ของพีชคณิตนามธรรมที่วางนัยทั่วไปจากจำนวนเต็มและจำนวนจริง
จำนวนเชิงซ้อน "i" สอดคล้องกับ "i" = −1 และสามารถถือได้ว่าเป็นรากที่สองค่าหนึ่งของ −1 จำนวนเชิงซ้อน "x" อีกจำนวนซึ่งสอดคล้องกับสมการ "x" = −1 ก็คือ −"i" ส่วนพีชคณิตของควอเทอร์เนียน ซึ่งมีระนาบเชิงซ้อนด้วย สมการ "x" = −1 จะมีคำตอบมากมายเป็นอนันต์
การยกกำลังด้วยจำนวนจริงที่ไม่เป็นศูนย์สามารถขยายไปสู่จำนวนเต็มลบได้ เรากำหนดนิยามไว้ว่า "x" = 1/"x" หมายความว่า เรานิยามให้การยกกำลังจำนวนใดจำนวนหนึ่งด้วย −1 จะได้ผลอย่างเดียวกับการหาส่วนกลับของมัน นิยามนี้ก็ได้ขยายไปสู่จำนวนเต็มลบ ทำให้กฎ "x""x" = "x" ยังคงอยู่เมื่อ "a", "b" เป็นจำนวนเต็มใด ๆ
การยกกำลังจำนวนเต็มลบก็สามารถขยายไปบนสมาชิกที่ผกผันได้ของริงใดริงหนึ่ง โดยนิยามให้ "x" เป็นตัวผกผันการคูณของ "x"
−1 ที่ปรากฏถัดจากฟังก์ชันหรือเมทริกซ์นั้น มิได้หมายถึงการยกกำลังด้วย −1 แต่เป็นฟังก์ชันผกผันหรือเมทริกซ์ผกผัน ตัวอย่างเช่น "f"("x") คือฟังก์ชันผกผันของ "f"("x"), หรือ sin("x") เป็นสัญกรณ์แบบหนึ่งของฟังก์ชันอาร์กไซน์ เป็นต้น
ระบบคอมพิวเตอร์ส่วนใหญ่แทนจำนวนเต็มลบโดยใช้ส่วนเติมเต็มสอง (two's complement) ในระบบเช่นนั้น −1 จะแทนด้วยค่าบิตทั้งหมดเป็น 1 ตัวอย่างเช่น จำนวนเต็มมีเครื่องหมาย (signed integer) ขนาด 8 บิตที่ใช้ส่วนเติมเต็มสอง จะแทน −1 ด้วยค่า "11111111" หรือ "FF" ในเลขฐานสิบหก ถ้าแปลค่านี้เป็นจำนวนเต็มไม่มีเครื่องหมาย (unsigned integer) บิตทั้งหมดจำนวน "n" บิตที่เป็น 1 จะหมายถึงค่า 2 − 1 ซึ่งเป็นค่ามากที่สุดที่ระบบ "n" บิตนั้นเก็บได้ จากตัวอย่างข้างต้น "11111111" ก็จะหมายถึง 2 − 1 = 255
เบ็น บานส์
เบ็น บานส์ () เกิดเมื่อวันที่ 20 สิงหาคม ค.ศ. 1981 เป็นนักแสดงชาวอังกฤษ เรื่องแรกที่เขาได้รับในภาพยนตร์ฮอลลีวูด "นาร์เนีย" บานส์เป็นนักแสดงที่คร่ำหวอดบนเวทีละครของอังกฤษ นักแสดงหนุ่มคนนี้ศึกษาเกี่ยวกับการละครที่มหาวิทยาลัยคิงสตัน และเป็นสมาชิกคนหนึ่งของคณะเนชันแนล ยูธ มิวสิค เธียเตอร์ ที่ซึ่งเขาได้เปิดตัวในละครเวทีเรื่อง “The Ballad of Salomon Pavey” เมื่ออายุได้ 15 ปี
เลมีเซราบล์ (ละครเพลง)
เลมีเซราบล์ () เป็นละครเพลงที่ดัดแปลงจากวรรณกรรมภาษาฝรั่งเศสในชื่อเดียวกัน ของวิกตอร์ อูโก ประพันธ์ดนตรีโดยคลอดด์-มิเชล โชนเบิร์ก คำร้องต้นฉบับภาษาฝรั่งเศสโดยอัลเลง บูบลิลและฌอง-มาร์ก นาเตล ต่อมาได้แปลงคำร้องเป็นภาษาอังกฤษโดยเฮอร์เบิร์ต เครตซเมอร์
เลมีเซราบล์ออกแสดงครั้งแรกเป็นภาษาฝรั่งเศสในปี ค.ศ. 1980 จำนวน 100 รอบแสดง ต่อมาแคเมรอน แมคอินทอช ที่มีชื่อเสียงในฐานะผู้อำนวยการสร้างละครเพลง "แคตส์" ได้รับข้อเสนอให้ดัดแปลงเป็นภาษาอังกฤษ เพื่อออกแสดงที่โรงละครควีนส์ ในย่าน เวสต์เอนด์ ลอนดอน ในปี ค.ศ. 1985 และประสบความสำเร็จอย่างล้นหลาม จนนำไปออกแสดงที่โรงละครบรอดเวย์ นิวยอร์ก สหรัฐอเมริกา ในปี ค.ศ. 1987 และย้ายไปทำการแสดง ณ โรงละครอิมพีเรียล ต่อเนื่องจนถึงปี ค.ศ. 2003 จำนวน 6,680 รอบ ได้รับการเสนอชื่อเข้าชิงรางวัลโทนี โดยได้รับ 8 รางวัลจาก 12 สาขาที่เสนอชื่อ
เพลงเอกจากละคร ได้แก่เพลง "I Dreamed a Dream" ซึ่งขับร้องโดยตัวละคร ฟองตีน มาจากต้นฉบับในละครเพลงปี 1980 ชื่อ "J'avais rêvé d'une autre vie" ("I had dreamed of another life") กลายเป็นเพลงดังที่มีนักร้องนำไปคัฟเวอร์จำนวนมาก เช่น นีล ไดมอนด์ อารีธา แฟรงคลิน อีเลน เพจ รวมไปถึงฉบับของซูเซิน บอยล์ ที่ร้องในการประกวดบริเทนส์กอตแทเลินต์ ปี 2009 และเผยแพร่ทางเว็บไซต์ยูทูบ โดยมีผู้เข้าชมมากกว่าสี่พันล้านครั้งทั่วโลก เพียงหนึ่งสัปดาห์นับแต่วันเผยแพร่
แลนซ์ สตอร์ม
แลนช์ อีเวอร์ส () () หรือที่รู้จักกันดีในสังเวียนมวยปล้ำว่า แลนช์ สตรอม () เกิดวันที่ 3 เมษายน ค.ศ. 1969 เป็นนักมวยปล้ำอาชีพชาวแคนาดา
เขาเป็นที่รู้จักในสมาคม เวิลด์เรสต์ลิงเอ็นเตอร์เทนเมนต์ (WWE) ,เอ็กซ์ตรีมแชมเปียนชิพเรสต์ลิง (ECW) และเวิลด์แชมเปี้ยนชิพเรสต์ลิง (WCW) ระหว่างใน 3 สมาคมนี้ สตรอมได้ชนะเอาแชมป์รวมทั้งหมด 13 สมัย (รวมแชมป์แทกทีม 7 สมัย)
หลังจากที่ถอนตัวออกจากการปล้ำแบบเต็มเวลา เขาเริ่มทำงานที่โรงเรียนมวยปล้ำอาชีพ สตรอมเรสต์ลิงอแคเดมี ในแคลกะรี ,รัฐแอลเบอร์ตา ,ประเทศแคนาดา
ออฟเดอะวอลล์ (เพลง)
ออฟเดอะวอลล์ () เป็นเพลงซิงเกิลที่ 3 จากอัลบั้ม "Off the Wall" โดยนักร้องไมเคิล แจ็กสัน ออกจำหน่ายเมื่อวันที่ 2 กุมภาพันธ์ ค.ศ. 1980
แคตส์
แคทส์ () เป็นละครเพลงที่แต่งโดยแอนดรูว์ ลอยด์ เวบเบอร์ ดัดแปลงจากบทกวีสำหรับเด็ก "Old Possum's Book of Practical Cats" ของที. เอส. เอลเลียต เรื่องราวในจินตนาการเกี่ยวกับฝูงแมวที่อาศัยอยู่ในลานทิ้งขยะของเมือง อำนวยการสร้างโดยแคเมรอน แมคคินทอช เริ่มออกแสดงที่โรงละครเวสต์เอนด์ ลอนดอน ในปี ค.ศ. 1981 และโรงละครบรอดเวย์ นิวยอร์ก สหรัฐอเมริกา ในปี ค.ศ. 1982
แคทส์ได้รับการบันทึกว่าเป็นละครเพลงเวสต์เอนด์ที่เปิดแสดงต่อเนื่องยาวนานเป็นอันดับสี่ ถึง 21 ปีติดต่อกัน (1981 ถึง 2002) และละครเพลงบรอดเวย์ที่เปิดแสดงต่อเนื่องยาวนานเป็นอันดับหนึ่ง ถึง 18 ปีติดต่อกัน (1982 ถึง 2000) (ปัจจุบันเป็นอันดับสอง หลังจากถูกทำลายสถิติโดยเรื่อง "เดอะแฟนธ่อมออฟดิโอเปร่า)"
เพลงเอกจากละคร ได้แก่เพลง "Memory" ที่ขับร้องโดยอีเลน เพจ และนำไปขับร้องใหม่โดยบาร์บรา สไตรแซนด์ และแบร์รี แมนิโลว์
ออลอินยัวร์เนม (เพลงแบร์รี กิบบ์)
ออลอินยัวร์เนม () เป็นเพลงที่เขียนและผลิตระหว่างแบร์รี กิบบ์ และไมเคิล แจ็กสัน ออกจำหน่ายในปี ค.ศ. 2011 และบันทึกเสียงในปี ค.ศ. 2002 ออกจำหน่าย 2 ปี ต่อมาหลังจากการเสียชีวิตของไมเคิล แจ็กสันในปี ค.ศ. 2009
โดยแบร์รี กิบบ์เป็นคนร้องนำ และร้องคำสั้นโดยไมเคิล แจ็กสัน
บีเอพี
บีเอพี (; ย่อมาจาก Best Absolute Perfect) เป็นกลุ่มศิลปินฮิปฮอปจากประเทศเกาหลีใต้ ภายใต้การดูแลของค่าย TS Entertainment มีสัญลักษณ์ประจำวงคือ กระต่ายเรียกว่า มาโทกิ B.A.P เปิดตัวครั้งแรกเมื่อวันที่ 26 มกราคม ค.ศ. 2012
บีเอพี นั้นเริ่มการฟอร์มกลุ่มขึ้นและเริ่มการโปรโมตในช่วงปลายปี 2011 เริ่มต้นด้วยยงกุก, ที่รับหน้าที่ลีดเดอร์ของวง และได้ Featuring กับ Song Jieun " Going crazy ". บังยงกุก ได้เริ่มเดบิวต์เป็นศิลปินเดี่ยว วันที่ที่ 11 สิงหาคม 2011 โดยซิงเกิ้ล " I remember " Featuring B2ST ยังโยซอบ . สมาชิกสอง คิมฮิมชาน ผู้ที่เป็นออลจัง ก็ได้เป็นสมาชิกคนที่สองของ B.A.P ได้รับการแนะนำให้รู้จัก กับการเป็นพิธีกร สำหรับรายการเพลงของเกาหลี ที่มีการแสดงสด และสุดท้าย 23 ​​พฤศจิกายน 2011, เจลโล่ สมาชิกที่สามจาก B.A.P ที่จะแนะนำต่อแฟนๆ โดยเดบิวต์คู่กับ บังยงกุก ที่เปิดตัวมาก่อน ภายใต้ชื่อเล่น Bang & Zelo โดยพวกเขาปล่อยไตเติ้ลเพลงชื่อ " Never Give up"
ฮิสทรี/โกสต์ส
ฮิสทรี/โกสต์ส () เป็นซิงเกิลดับเบิล A side จากอัลบั้มรีมิกซ์ของไมเคิล แจ็กสันในปี ค.ศ. 1997 โดยเวอร์ชันดั้งเดิมของ "HIStory" ถูกวางจำหน่ายเป็นเพลงในสตูดิโออัลบั้มในปี ค.ศ. 1995 แต่ก็ไม่เคยวางจำหน่ายออกมาเป็นซิงเกิล "Ghosts" เป็นการบันทึกแบรนด์ใหม่ "HIStory" ถูกแต่งโดย ไมเคิล แจ็กสัน, เจมส์ ฮาร์ริสที่ 3 และเทอร์รี เลวิส ก่อนที่จะถูกรีมิกซ์โดย โทนี โมแรน ในปี ค.ศ. 1997 เวอร์ชันดั้งเดิมที่มีคลิปเสียงหลายทางประวัติศาสตร์และตัวอย่าง การรีมิกซ์ไม่ได้มีคลิปเสียงและตัวอย่าง
อะโลน (อีพี)
อะโลนเป็นมินิอัลบั้มของวง ซิสตาร์ โดยมินิอัลบั้มได้รับการปล่อยตัวเมื่อวันที่ 12 เมษายน 2555 และเพลงในมินิอัลบั้มได้รับการโปรโมทในมินิอัลบั้มเดี่ยวกัน
การคัมแบ็กของซิสตาร์ประกาศในแฟนคาเฟ่ของพวกเธอเอง หลังจากวันที่ 2เมษายน เอ็มวีเพลง อะโลน ถูกเปิดเผยออกมาวันที่ 4เมษายน ภาพของสมาชิกคนอื่นๆถูกเปิดเผยในเวลาต่อมาโดยมีสมาชิก ฮโยลิน. อย่างเป็นทางการ ภาพแจ็คเก็ตของมินิอัลบั้มได้รับการเปิดเผยวันที่ 5เมษายนวันที่ 6เมษายน ทีเซอร์วิดีโอแรกเปิดเผยเนื้อเรื่องของ โบรา.วันที่ 7เมษายนทีเซอร์วิดีโอของฮโยลินถูกเปิดเผยวันต่อมาทีเซอร์วิดีโอของโซยูถูกเปิดเผย. และวันต่อมาทีเซอร์ของสมาชิกคนสุดท้ายของ ดาซมถูกเปิดเผย และตามมาด้วยทีเซอร์มิวสิกวิดีโอของเพลง อะโลน.
สำหรับหลังจากมิวสิกวิดีโอเพลง อะโลนเปิดตัวในวันที่ 12 เมษายน พวกเธอได้คัมแบ็กในรายการ "M! Countdown"ทางช่อง เอ็มเน็ต รายการ"Music Bank", "Music Core" และ "Inkigayo". เพลง "Lead Me ได้ถูกนำมาแสดงอีกครั้งในสัปดาห์พิเศษ เพลงอะโลนได้รับรางวัลเพลงถึงสองครั้งในรายการ มิวสิกแบงก์ ในวันที่ 27 เมษายน และวันที่ 4 พ.ค.และเพลงอะโลนยังได้รับรางวัลถึงสองในรายการ mutizensทางสถานี เอสบีเอสหรือเรียกอีกชื่อหนึ่งว่า "อินกาโย"และวันที่ 6พฤษภาคมตามลำดับ
ทางหลวงแผ่นดินหมายเลข 2224
ทางหลวงแผ่นดินหมายเลข 2224 เป็นถนนสายหนึ่งในจังหวัดสระบุรี อยู่ในเขตอำเภอมวกเหล็กเกือบตลอดทั้งสาย เริ่มต้นจากถนนมิตรภาพ ตำบลมิตรภาพ อำเภอมวกเหล็ก ตรงขึ้นไป ตัดกับทางหลวงแผ่นดินหมายเลข 2089 ผ่านหน้าวัดบ้านหมาก ก่อนจะเลี้ยวซ้ายตรงแยกตัดกับทางหลวงแผ่นดินหมายเลข 2273 ตรงขึ้นไปทางทิศเหนือ เลียบคลองมวกเหล็ก ผ่านน้ำตกเจ็ดสาวน้อย ก่อนจะข้ามคลองมวกเหล็กเข้าสู่เขตอำเภอปากช่อง จังหวัดนครราชสีมา ผ่านวัดปากคลอง ก่อนจะข้ามคลองไทรและกลับเข้าสู่เขตอำเภอมวกเหล็กอีกครั้ง ก่อนจะกลับมาตัดกับทางหลวงแผ่นดินหมายเลข 2273 หลังจากนั้นตัดกับทางหลวงแผ่นดินหมายเลข 2243 ก่อนจะสิ้นสุดที่ทางหลวงแผ่นดินหมายเลข 2247 ที่ตำบลลำพญากลาง อำเภอมวกเหล็ก รวมระยะทาง 51 กิโลเมตรโดยประมาณ
ชีตเตอร์ (เพลง)
ชีทเตอร์ () เป็นเพลงที่เขียนระหว่าง ไมเคิล แจ็กสัน และเกร็ก ฟิลลินแกนส์ ถูกบันทึกในปี ค.ศ. 1991 ที่ Hayvenhurst (Encino) Studios และเดิมมีกำหนดจะปรากฏในสตูดิโออัลบั้มที่เจ็ดของแจ็คสัน แบด ในปี ค.ศ. 1991 แต่ก็ถูกตัดออกจากรายการเพลงโดยไม่ทราบเหตุผล หลังจากที่ถูกส่งไปยังสถานีวิทยุที่สหรัฐอเมริกา และสหราชอาณาจักร การเปิดตัวเชิงพาณิชย์เต็มรูปแบบของ "Cheater" ถูกยกเลิกด้วยเหตุผลที่ไม่ได้ระบุการเปลี่ยนเพลงในการวางจำหน่ายส่งเสริมการขาย
ตูอีโตงา
ตูอีโตงา () เป็นราชวงศ์ที่ปกครองจักรวรรดิตูอีโตงา โดยตำนานกล่าวถึงการที่เทพเจ้าตากาโลอาพระเจ้าของชาวตองงามีพระโอรสกับหญิงมนุษย์โลก แล้วให้กำเนิดออกมาเป็นพระเจ้าอะโฮเออิตู ซึ่งพระเจ้าอะโฮเออิตูนี้เป็นต้นราชวงศ์ตูอีโตงา โดยสถาปนาราชวงศ์นี้ในประมาณปี ค.ศ. 950 ราชวงศ์ตูอีโตงาเจริญถึงขีดสุดในช่วงเวลาประมาณคริสต์ศตวรรษที่ 12ในรัชสมัยของพระเจ้าโมโม พระเจ้าตูอิตาตูอิและพระเจ้าตาลาตามา ซึ่งสามารถขยายอาณาเขตได้กว้างไกล จนกระทั่งประมาณคริสต์ศตวรรษที่ 15 ราชวงศ์ตูอีโตงาเริ่มเสื่อมอำนาจลงจากการโอนอำนาจส่วนใหญ่ให้ตูอิฮาอะตากาเลาอา จนกระทั่งหมดอำนาจไปใน ค.ศ. 1826 และเสื่อมสลายไปในปี ค.ศ. 1865 สำหรับกฎการสืบราชสมบัติของราชวงศ์นี้จะสืบจากพระบิดาสู่พระโอรสเท่านั้น ปัจจุบันเชื้อสายของราชวงศ์นี้ยังอยู่ในสายกาลานีอูวาลู
ราชวงศ์ตูอีโตงาก่อตั้งโดยพระเจ้าะโฮเออิตู ซึ่งตามตำนานเชื่อว่าเป็นพระราชโอรสของเทพเจ้าพื้นเมือง เมื่อสิ้นรัชกาลของพระเจ้าอะโฮเออิตูนั้น ไม่ปรากฏหลักฐานใดๆเกี่ยวกับบทบาทของราชวงศ์ นอกจากรายพระนามพระมหากษัตริย์ จนกระทั่งถึงในรัชสมัยพระเจ้าโมโม พระเจ้าตูอิตาตูอิและพระเจ้าตาลาตามา ราชวงศ์มีบทบาทสำคัญในการขยายอำนาจของจักรวรรดิได้ตั้งแต่นีวเวถึงติโกเปีย หลังจากรัชกาลพระเจ้าตาลาตามาเกิดวิกฤตการณ์สืบราชสมบัติเพราะพระเจ้าตาลาตามาไม่มีพระโอรส จึงตั้งท่อนไม้ขึ้นเป็นตูอีโตงาพระนามว่าพระเจ้าตูอีโตงานุย โอเอตามาตู เพื่อให้เป็นพระราชบิดาของพระเจ้าตาลาอิฮาอะเปเปซึ่งเป็นพระอนุชาของพระเจ้าตาลาตามา
นับตั้งแต่พระเจ้าฮาเวอาที่ 1 ตูอีโตงาพระองค์ที่ 19 จนถึงรัชสมัยของพระเจ้าตากาลาอัว ตูอีโตงาพระองค์ที่ 23 มีเหตุการณ์ลอบสังหารบ่อยครั้ง พระเจ้าเกาอูลูโฟนูอาที่ 1 จึงตั้งราชวงศ์ตูอิฮาอะตากาเลาอาขึ้น เพื่อช่วยตูอีโตงาปกครอง อย่างไรก็ตามหลังจากสิ้นรัชสมัยของพระเจ้าเกาอูลูโฟนูอาที่ 1 ตูอิฮาอะตากาเลาอาได้เนรเทศตูอีโตงาไปอยู่ที่ซามัว จนกระทั่งตูอีโตงาอ่อนแอลง จึงเชิญตูอีโตงากลับมาปกครอง แต่ไม่มีพระราชอำนาจใดๆมากนัก เป็นเพียงแต่ผู้นำทางจิตวิญญาณเท่านั้น
ราชวงศ์ตูอีโตงาสิ้นสุดลง เมื่อเตาฟาอาเฮาได้รับชัยชนะเหนือพระเจ้าเลาฟิลิตองงาในปี ค.ศ. 1826 ทำให้พระราชอำนาจทุกอย่างของตูอีโตงาหมดลง คงเหลือเพียงแต่ตำแหน่งในนามจนพระเจ้าเลาฟิลิตองงาสวรรคตในปี ค.ศ. 1865 ก็มิได้ตั้งใครขึ้นมาดำรงตำแหน่งตูอีโตงาอีก จึงถือว่าราชวงศ์ตูอีโตงาสิ้นสุดลง โดยมีพระมหากษัตริย์ที่มาจากราชวงศ์นี้รวมทั้งสิ้น 39 พระองค์
การปกครองภายใต้ราชวงศ์นี้ มีการก่อสร้างลังกิสำหรับฝังพระบรมศพของตูอีโตงาโดยเฉพาะ ซึ่งอยู่บริเวณเมืองมูอา และเป็นมรดกทางประวัติศาสตร์ที่สำคัญอย่างหนึ่งของประเทศตองงา
อิมมอร์ทัลเมกามิกซ์
"อิมมอร์ทัล เมกามิกซ์: แคนยูฟิลอิต/ดอนต์สต็อปทิลเก็ตอีนัฟ/บิลลี จีน/แบล็กออร์ไวต์ (อิมมอร์ทัล เวอร์ชัน)" มักจะเรียกสั้นๆ เพียงแค่ "อิมมอร์ทัล เมกามิกซ์" เป็นเพลงจากศิลปินอเมริกัน ไมเคิล แจ็กสัน ถูกวางจำหน่ายในวันที่ 1 พฤศจิกายน ค.ศ. 2011 เป็นครั้งแรกจากอัลบั้มซาวด์แทร็กรีมิกซ์หลังมรณกรรม "Immortal"
วงศ์เอื้องหมายนา
วงศ์เอื้องหมายนา หรือ () เป็นวงศ์ของพืชใบเลี้ยงเดี่ยวในอันดับ () มีสมาชิก 7 สกุล และประมาณ 100 สปีชีส์ (1 ใน "()", 2 ใน "()", 16 ใน "()", 2 ใน "()", ประมาณ 8ใน "()", ประมาณ 4 ใน "()", ประมาณ 80 ใน "()" พบในเขตร้อนของทวีปเอเชีย ทวีปแอฟริกา และทวีปอเมริกาใต้
ความชอบธรรม (รัฐศาสตร์)
ในรัฐศาสตร์ ความชอบธรรม () คือ การที่อำนาจ โดยเฉพาะอย่างยิ่ง กฎหมายซึ่งใช้บังคับ หรือระบอบการปกครองนั้น ได้รับการยอมรับจากสาธารณชน
ความชอบธรรมทางการเมืองถือเป็นเงื่อนไขพื้นฐานในการปกครอง ถ้าไร้ซึ่งความชอบธรรมแล้ว รัฐบาลจะ "เข้าตาจนในการบัญญัติกฎหมาย" (legislative deadlock) และอาจล่มสลายได้ในที่สุด แต่ในระบบการเมืองซึ่งมิได้ให้ความสำคัญแก่ความชอบธรรมนั้น ระบอบการปกครองที่มิใช่ของประชาชนสามารถดำรงอยู่ได้เพราะได้รับการอุ้มชูจากอภิชนกลุ่มเล็ก ๆ ที่มีอิทธิพลมาก ในปรัชญารัฐศาสตร์จีน นับแต่สมัยราชวงศ์โจวเป็นต้นมา รัฐบาลและผู้ปกครองจะมีความชอบธรรมต่อเมื่อได้รับอาณัติแห่งสวรรค์ (Mandate of Heaven) เมื่อใดที่ผู้ปกครองขาดอาณัติแห่งสวรรค์ เมื่อนั้นก็จะขาดความชอบธรรมและสิทธิที่จะปกบ้านครองเมือง
ในจริยปรัชญา คำว่า "ความชอบธรรม" มักได้รับการตีความอย่างเด็ดขาดว่า เป็นบรรทัดฐานที่ผู้อยู่ใต้ปกครองได้ประทานให้แก่ผู้ปกครองและการกระทำต่าง ๆ ของผู้ปกครอง โดยเชื่อว่า คณะผู้ปกครองที่ได้รับการจัดตั้งตามกฎหมายจะกระทำการทั้งหลายด้วยอำนาจที่ใช้อย่างเหมาะสม
ส่วนในนิติศาสตร์นั้น "ความชอบธรรม" (legitimacy) ต่างจาก "ความชอบด้วยกฎหมาย" (legality) เพราะการกระทำของผู้ปกครองอาจชอบด้วยกฎหมาย แต่ไม่ชอบธรรมก็ได้ เช่น มติอ่าวตังเกี๋ยที่ให้รัฐบาลสหรัฐอเมริกาเปิดสงครามต่อเวียดนามได้โดยไม่ต้องประกาศสงครามอย่างเป็นทางการ ตรงกันข้าม การกระทำของผู้ปกครองอาจชอบธรรม แต่ไม่ชอบด้วยกฎหมายก็ได้ เช่น กรณีรัฐบาลทหารชิลีเมื่อ ค.ศ. 1973 ตัวอย่างของเรื่องราวเหล่านี้ยังเห็นได้ในคราววิกฤติรัฐธรรมนูญ
ในยุคเรืองปัญญา จอห์น ล็อก (John Locke) นักทฤษฎีสังคมชาวอังกฤษ เสนอว่า ความชอบธรรมทางการเมืองย่อมมาจากการที่ประชาชนยินยอมให้ปกครองไม่ว่าโดยแจ้งชัดหรือโดยปริยาย เขาว่า "ขอโต้แย้งศาสตรนิพนธ์ [ฉบับที่สอง] ว่า รัฐบาลย่อมขาดความชอบธรรม เว้นแต่จะดำเนินการเมื่อได้รับความยินยอมของผู้ใต้ปกครอง" ขณะที่ดอล์ฟ สเติร์นเบอร์เกอร์ (Dolf Sternberger) ปรัชญาเมธีรัฐศาสตร์เยอรมัน ว่า "ความชอบธรรมเป็นรากฐานของอำนาจในการปกครองที่พึงใช้เมื่อฝ่ายผู้ปกครองตระหนักว่า ตนมีสิทธิจะปกครอง และเมื่อผู้ใต้ปกครองยอมรับสิทธินั้นพอสมควร" ส่วนซีมอร์ มาติน ลิปเซ็ต (Seymour Martin Lipset) ว่า ความชอบธรรมยัง "ประกอบด้วย การที่ระบบการเมืองสามารถสร้างและรักษาความเชื่อที่ว่า สถาบันทางการเมืองที่มีอยู่นั้นเป็นสถาบันที่เหมาะสมและถูกต้องที่สุดสำหรับสังคมแล้ว" ด้วย และรอเบิร์ต เอ. ดาห์ล (Robert A. Dahl) ปรัชญาเมธีรัฐศาสตร์ชาวอเมริกัน อธิบายว่า "ความชอบธรรมนั้นเป็นดังฝาย ตราบที่สายชลปริ่มอย่างได้ระดับ เสถียรภาพทางเมืองก็ดำรงอยู่ แต่หากน้ำต่ำกว่าระดับที่พึงมี ความชอบธรรมทางการเมืองก็นับว่าล่อแหลม"